﻿ departamentul de istoria & teoria arhitecturii şi conservarea patrimoniului ANUL I - 2007-2008: LIMBAJ ARHITECTURAL 1 Titular curs: conf. dr. arh. Mihaela Criticos Redactare: asist. drd. arh. Irina Băncescu LIMBAJ ARHITECTURAL 1 note de curs 2007 - 2008 1 LIMBAJ ARHITECTURAL 1 note de curs – cuprins Argument I. Atributele vitruviene ca surse ale expresiei arhitecturale - firmitas şi expresia tectonică - utilitas şi expresia funcţiunii - venustas şi expresia poetică II. Forma arhitecturală ca limbaj – expresie, percepţie şi semnificaţie 1. Paliere ale percepţiei şi semnificaţiei - palierul primar (universal, natural) - palierul cultural-simbolic (convenţional) - palierul individual 2. Palierul primar: percepţie şi formă - experienţe primare ale relaţiei cu mediul - predispoziţii perceptive; raportul figură-fond - efecte optice 3. Ipostazele complementare ale formei arhitecturale - (+) şi (-), volum şi spaţiu - relaţii între forme ca părţi ale unei compoziţii arhitectural -urbane; evoluţia istorică a relaţiei dintre volumul construit şi spaţiul urban - interpretarea relaţiei spaţiu/volum prin prisma raportului figură/fond – implicaţii ale percepţiei arhitectural 2 Argument Conţinutul cursului se doreşte o introducere în teoria arhitecturii, dar nu în formula tradiţională, ci sub semnul conceptului de semnificaţie, concept foarte vehiculat în ultimul timp, ca o consecinţă a golirii treptate de conţinut a creaţiei arhitecturale în epoca modernă şi contemporană. În perioada premodernă, edificiile (în primul rând cele reprezentative pentru o societate: templul, biserica, palatul) întrupau fără excepţie idealurile comune unei epoci sau societăţi şi în acelaşi timp valori universale ale spiritualităţii umane – deci un adevăr mai înalt, transcendent. O dată cu modernitatea, din considerente complexe (mutaţia către noile idealuri ale libertăţii şi emancipării faţă de orice autoritate, ale individualismului şi ale progresului tehnologic; dezvoltarea accelerată a societăţii industriale şi explozia cererii în materie de spaţiu construit, etc.), dimensiunea transcendentă a creaţiei arhitecturale se pierde treptat, iar edificiile, desacralizate, nu fac decât să materializeze adevăruri (chiar interese) imediate sau se reprezinte pe sine. Ca urmare, arhitectul devine, după caz, din interpret sensibil, de talent, al aspiraţiilor colective şi al adevărurilor universale, un mare artist sau un simplu prestator de servicii, un om de afaceri pragmatic sau un dictator implacabil. Fenomenul arhitectural se ramifică într-o multitudine de direcţii, curente şi tendinţe, fapt pozitiv în sine, dacă multe din aceste tendinţe nu ar piede cu desăvârşire finalitatea umană a demersului, ducând la manifestări extreme (comercialism şi kitsch, formalism şi gratuitate, intelectualism excesiv, funcţionalism sau raţionalism rigid, etc.). Gândirea postmodernă iniţiază, începând din deceniul al şaptelea al sec. XX, o amplă reacţie critică faţă de agenda modernităţii şi de consecinţele negative ale acesteia, propunând o revenire (cu corecţiile necesare impuse de situaţia actuală) la sensul originar al creaţiei arhitecturale, denaturat sau ignorat în decursul perioadei anterioare. În acest context trebuie înţeles accentul important pus pe mesajul (conţinutul) formei arhitecturale, pe mecanismul înglobării şi al transmiterii semnificaţiilor necesare unei relaţii optime între om şi cadrul construit. Cursul propune înţelegerea arhitecturii ca limbaj al formelor semnificante, ca vehicul al semnificaţiilor umane şi în acelaşi timp ca materializare a lor sub forma cadrului construit. Definirea gestului arhitectural a constituit şi constituie una din principalele teme ale Teoriei Arhitecturii, disciplină care stă la baza practicii arhitecturale şi a formării profesionale a arhitectului. 3 Definiţii de lucru: Theoria (gr.) Teoria Arhitecturii = privire, contemplare de la distanţă a realităţii. = un discurs asupra practicii şi producţiei de arhitectură, care, în virtutea naturii sale speculative şi anticipatoare, se ocupă nu numai de realizări, dar şi de concepte, principii, direcţii sau intenţii, de relaţia dintre arhitectură şi natură, cultură, societate, tehnologie, precum şi de definirea propriu-zisă a arhitecturii ca disciplină, cu originile, instrumentele şi scopurile sale. Definirea arhitecturii din perspectiva cursului: Arhitectura = nu un produs al unui subiect creator liber de orice constrângeri = nu rezultatul unor determinări imediate, conjuncturale (de natură funcţională, structurală, comercială, etc.) = un mod de raportare a omului la realitatea înconjurătoare (dar nu o raportare pragmatică, utilitară, asemenea producţiei de bunuri, ci una semnificantă), în ultimă instanţă un mod de existenţă specific uman = un act de transformare a mediului înconjurător într-o lume a omului prin investirea spaţiului existenţial cu semnificaţii umane = un sistem de forme semnificante cu ajutorul cărora omul modelează şi remodelează existentul Fiind un suport al conţinuturilor sau semnificaţiilor umane, arhitectura poate fi privită ca un limbaj, deşi nu este un simplu act de comunicare (după cum nu este nici un simplu act estetic, asemenea celorlalte arte), ci are în esenţă alt scop. Definiţii de lucru: Limbaj Expresie = mod de expresie format dintr-un sistem de semne destinat comunicării, transmiterii de mesaje = proces de „traducere” a unei entităţi printr-o altă entitate cu caracter observabil = manifestarea vizibilă a unui conţinut invizibil, suportul concret al unei semnificaţii - ex. ordinul grec reprezintă expresia „poetică” a stabilităţii şi a echilibrului tectonic. Chiar şi adepţii abordării fenomenologice (care, de regulă, critică abordarea semiotică, abstractizată, a realităţii ca un sistem de semne, şi propune reîntoarcerea la o relaţie autentică, 4 directă, între om şi lume - v. Norberg-Schulz) recunosc că limbajul (de fapt vocabularul) exprimă conţinuturile existenţei, iar structurarea cuvintelor prin relaţii sintactice ne arată că lucrurile sunt puse în relaţii cu înţeles reciproc. De altfel, orice fenomen cultural poate fi analizat ca un sistem de semne, după cum cultura în ansamblul ei poate fi considerată un act de comunicare. Analiza limbajului arhitectural conduce la înţelegerea arhitecturii ca: - expresie a existenţei umane în sens generic, strâns legată de realitatea concretă a lucrurilor, de legile care o structurează, de semnificaţii cu caracter universal, general (perspectiva fenomenologică) - expresie a societăţii, a sistemului său de valori şi reprezentări, a semnificaţiilor cultural-simbolice specifice fiecărei comunităţi (perspectiva istorică). Definiţiile propuse ca premisă a cursului sunt, probabil, incomplete, dată fiind natura complexă şi, uneori, paradoxală a disciplinei denumite „arhitectură”. Ca urmare, pentru o mai corectă şi mai profundă înţelegere a acesteia, devine utilă o trecere în revistă a diferitelor ipostaze în care se manifestă. ipostaze ale arhitecturii: - artă - ştiinţă - serviciu social - meşteşug - disciplină intelectuală - activitate antropogenetică Arhitectura ca artă - dimensiunea estetică este inerentă arhitecturii ca diferenţă specifică în cadrul categoriei mai largi a „construcţiei” (altfel spus, ca principală deosebire faţă de construcţia utilitară) - intenţia estetică se poate traduce prin „expresivitate”; esteticul nu se rezumă la frumos, ci cuprinde şi alte categorii (în speţă, în arhitectură: pitorescul, sublimul, monumentalul, graţiosul, bizarul, grotescul sau chiar urâtul) - arhitectura beneficiază de o condiţie superioară faţă de celelalte arte: este considerată prima artă în ordinea existenţei, regină şi mamă a tuturor artelor (Hegel); sub aspectul mimesis-ului (relectare a realităţii care defineşte orice artă, după Platon), arhitectura, ca şi muzica, este o artă cosmică, demiurgică (non-reprezentaţională, abstractă, nu reproduce forme ale naturii, ci legi şi principii universale precum proporţionalitatea, simetria, ritmul, repetiţia, echilibrul, etc.) - în acelaşi timp apare ca inferioară altor arte datorită unor servituţi care îngrădesc creativitatea (servituţi materiale – supunerea faţă de legile fizicii, în primul rand gravitaţia, şi faţă de legităţile 5 materialelor; servituţi sociale – dependenţa faţă de comandă; servituţi morale – care ţin de responsabilitatea faţă de societate) - originea etimologică [artha (lb. sanscrită) = utilitate + semnificaţie] desemnează arta în sens general ca utilitate simbolică (semnificantă), ca activitate necesară, utilă prin menirea ei de a transmite semnificaţii - analog, arhitectura se defineşte ca artă a organizării spaţiului şi a investirii lui cu semnificaţii (arhitectura = construcţie + semnificaţie) - ex. monumentele megalitice. Arhitectura ca ştiinţă - ca şi ştiinţa, arhitectura presupune cunoaştere, metodă şi o atitudine bazată pe rigoare şi disciplină a gândirii - în proiectarea de arhitectură se iau în calcul şi se relaţionează o multitudine de date, factori, determinări, norme, principii, regulamente - la origine, ştiinţa şi arta sunt nediferenţiate, unificate în categoriile sincretice ale magiei şi mitului, din care se desprind cu timpul (nu întâmplător, primul arhitect cunoscut, Imhotep, era mare preot, magician, matematician şi medic) - în Evul Mediu, în mod paradoxal, construcţia, ingineria este considerată o artă, iar ştiinţa este exprimarea adevărului (în timp ce arhitectura este considerată un simplu meşteşug); ulterior scientia se va lega exclusiv de raţiune - filonul raţionalist este fundamental pentru arhitectura modernă, de la raţionalismul structural al lui Viollet-le-Duc la cel funcţionalist al şcolii Bauhaus - dar, după cum a demonstrat-o experienţa modernismului, exacerbarea dimensiunii raţionale, ştiinţifice a arhitecturii s-a dovedit falimentară. Arhitectura ca serviciu social - arhitectura nu poate exista în lipsa unei comenzi, iar arhitectul devine astfel un prestator de servicii calificat - totalitatea cerinţelor unei societăţi la un moment dat în materie de spaţiu construit formează comanda socială, factor determinant pentru fenomenul arhitectural - aspecte ale comenzii sociale: 1. practic-material – concretizat în diferitele tipuri de clădiri (numite şi programe de arhitectură) care răspund unei anumite funcţiuni 2. ideal – ideologic sau cultural - aspectul ideologic se referă în primul rând la relaţia arhitecturii cu puterea (politică, socială, religioasă, economică); ex. arhitectura regimurilor autoritare, care impun un anumit caracter (monumental, de prestigiu), susţinut de regulă de limbajul clasic (v. concursul pentru aripa de est a Luvrului) 6 - aspectul cultural se referă la sistemul de valori şi reprezentări al unui grup uman, la tradiţii, mod de viaţă, gust, identitate, memorie culturală – de care arhitectul trebuie să ţină seama dacă se adresează acelui grup; ex. impunerea viziunii proprii şi ignorarea aspectului cultural, sortite eşecului (Le Corbusier cu ansamblul de locuinţe sociale de la Pessac, lângă Bordeaux), şi, la polul opus, succesul unei arhitecturi participative, care respectă modul de viaţă şi valorile unei comunităţi (Ralph Erskine cu ansamblul Byker Wall, Newcastle upon Tyne, Marea Britanie – v. Architecture d’Aujourd’hui 187 / noiembrie 1976 şi Architectural Review 1018 / decembrie 1981). - importanţa raportului între „supunere” şi „impunere” în relaţia arhitect-beneficiar, a compromisului care nu face rabat de la principiile profesiunii - arhitectura presupune o creativitate de tip special (asemănătoare cu aceea a unui actor de talent), care nu trebuie să se exprime pe sine, ci să interpreteze, în maniera sa unică, semnificaţiile proprii unui loc sau unui grup uman, precum şi semnificaţii cu valoare universală. Arhitectura ca meşteşug - arhitectul era, la origine, un archi (prim, principal) – tekton (dulgher, tâmplar), deci un şef de echipă, un meşter constructor, strâns legat de execuţie şi bun cunoscător al materialelor şi tehnicilor artizanale – statut pe care îl păstrează şi în Evul Mediu -odată cu Renaşterea, meseria se intelectualizează treptat, îndepărtându-se de realitatea concretă a formei construite; concepţia se separă de execuţie, care este încredinţată uneori, în perioada contemporană, unei firme specializate. - rezultatul este dat de inconsistenţa şi simplismul care caracterizează detaliile Stilului Internaţional sau ale postmodernismului istoricist - apar însă, chiar în sec. XX, arhitecţi preocupaţi de detaliul constructiv, care dă expresivitate, sens şi ordine întregii opere (ex. mişcarea Arts & Crafts; Frank Lloyd Wright; Mies van der Rohe – celebru pentru maxima: Dumnezeu se află în detaliu; Louis Kahn; Carlo Scarpa) - expresia tectonică, datorată materialului, tehnicii sau detaliului constructiv, revine în prezent în forţă în teoria şi practica arhitecturală (v. Kenneth Frampton, Studies in Tectonic Culture); tectonica nu exprimă numai propria sa producere producere şi funcţionare, ci şi relaţia construcţiei cu cerul şi pământul, ancorarea ei în realitatea ontologică. Arhitectura ca disciplină intelectuală - ipostază complementară celei anterioare - se opun, dar se completează reciproc (ideal fiind echilibrul perfect între cele două) - Adolf Loos: arhitectul este un zidar care a învăţat latina 7 - Alberti este primul arhitect în sens modern (deşi contemporan, în sec. XV, cu Brunelleschi, în esenţă ultimul mare constructor gotic, care lucrează după machete in situ); având o pregătire teoretică (drept, retorică, matematică), Alberti se preocupă de concepţie, delegându-şi discipolii pentru supravegherea execuţiei - îndepărtarea de realitate, abstractizarea formei arhitecturale atinge apogeul în cadrul modernismului (interbelic şi postbelic) – ex. Brasilia – o compoziţie perfectă, dar lipsită de finalitate umană - dincolo de neajunsurile excesivei intelectualizări a meseriei, arhitectura rămâne o disciplină de sinteză, care pretinde celui ce o practică să jongleze cu noţiuni din domeniile cele mai diferite: sociologie, psihologie, antropologie, urbanism, filozofie, estetică, istoria artei, istorie, geografie, fizică, rezistenţa materialelor, instalaţii, eficienţă economică etc. Arhitectura ca mod de existenţă - componentă fundamentală a modului de viaţă, dimensiune specific umană, arhitectura este definită de Françoise Choay ca activitate antropogenetică (prin care omul îşi construieşte lumea şi se construieşte pe sine, transformă natura într-o lume a omului); ceea ce trimite la conceptul de semnificaţie - arhitectura trebuie înţeleasă nu ca o simplă acţiune de organizare a spaţiului, ci ca gest semnificant, de investire a realităţii cu conţinuturi umane - Mircea Eliade: o casă este universul pe care omul şi-l construieşte pentru sine, reluând cosmogonia - creaţia paradigmatică a zeilor; acelaşi lucru se poate afirma şi despre aşezările umane; decurge de aici dimensiunea demiurgică a omului şi a arhitecturii ca activitate umană definitorie - prin modelarea semnificantă a spaţiului, omul creează "locuri" (spaţii calitativ diferite, în care se manifestă sensibil o semnificaţie existenţială, simbolică, rituală sau socială, şi nu spaţii adaptate pur şi simplu unor necesităţi practice) – pasibile a fi însuşite, intelectual şi afectiv, a fi „trăite” în mod autentic - concluzie : arhitectura constituie o expresie directă a prezenţei omului în lume - deci o imagine a existenţei umane 8 I. Atributele vitruviene ca surse ale expresiei arhitecturale Expresia arhitecturală – sinteză a expresiei celor trei atribute (componente, cerinţe) fundamentale ale operei de arhitectură (firmitas, utilitas, venustas), identificate de Vitruviu (Marcus Vitruvius Pollio) în De architectura libri decem, primul (şi singurul) tratat de arhitectură care ne-a parvenit din Antichitatea clasică (cca. 25 Î.Hr., în perioada domniei lui Octavian Augustus). 1 – firmitas (soliditate, stabilitate) – domeniul staticii, al tehnicilor şi al materialelor de construcţie + alegerea sitului 2 – utilitas (funcţionalitate) – folosinţa clădirii şi garanţia unei bune funcţionări 3 – venustas (frumuseţe, expresivitate) – cerinţe estetice / calităţi formale (proporţii, echilibru, ornament) Cele trei atribute, prezente în cadrul oricărui obiect arhitectural, pot fi interpretate, în termenii unei analize lingvistice, ca niveluri paralele ale comunicării: firmitas: utilitas: venustas: suportul material conţinutul (scopul) forma – nivelul semiotic (suportul comunicării) – nivelul semantic – nivelul “poetic” / estetic / artistic Pentru a răspunde cerinţelor reprezentate de atributele vitruviene, arhitectul propune anumite forme care generează efecte (expresii) şi semnificaţii structurale/tectonice, funcţionale şi estetico-simbolice, în dozaje diferite, în funcţie de program, de context, de opţiunea autorului sau a comanditarului. Rezultanta acestora constituie expresia arhitecturală, mesajul final al operei. 9 1.firmitas: - condiţie absolut necesară pentru existenţa fizică a clădirii, dar nu suficientă pentru statutul de obiect arhitectural - definit ca rezistenţa faţă de factorii care ameninţă integritatea clădirii: încărcări statice (gravitaţionale) sau dinamice (din acţiunea seismelor şi vânturilor puternice), factori fizico-chimici naturali (intemperii, diferenţe de temperatură, umiditate) sau artificiali (eroziune, infiltraţii, coroziune), factori accidentali (şocuri, explozii, incendii, inundaţii) - se concretizează în sistemul constructiv, materiale, tehnologie, echipare tehnică. · De cele mai multe ori se manifestă ca o prezenţă discretă, implicită, şi nu ca scop în sine. - există însă momente, în istoria arhitecturii, în care firmitas prevalează faţă de celelalte atribute, constituind o sursă importantă a înnoirii limbajului arhitectural, iar expresia tectonică devine esenţială pentru expresia arhitecturală generală – momente în care cerinţele funcţionale (practice sau simbolice) depăşesc posibilităţile tehnice ale epocii şi se caută/se experimentează noi soluţii. Preocupările structurale predomină în: - perioada arhaică - strâns legate de problema acoperirii pe orizontală a golurilor şi a spaţiilor de mari dimensiuni (rezistenţa la întindere / încovoiere a materialelor de construcţie), care duce la apariţia principalelor sisteme constructive tradiţionale – sistemul trilitic şi sistemul în arc şi boltă ex. Poarta Leilor, Micene, Grecia - perioada gotică – legate nu de căutarea performanţei constructive (de altfel realizate), ci de cerinţe simbolice: crearea unor spaţii cât mai ample pentru a răspunde elanului religios al mulţimilor; a unor deschideri cât mai largi, prin care lumina, simbol al divinităţii, să pătrundă în spaţiul de cult (mistica luminii); a unor edificii cât mai impunătoare, ca expresie a orgoliului civic al oraşelor-comune care încep să depindă direct de rege, şi nu de seniorii feudali ex. catedralele gotice, în special din Franţa şi Germania 10 - perioada modernă (în special începând din sec. XIX)– legate de dezvoltarea fără precedent a economiei, de apariţia unor noi programe (clădiri industriale, gări, hale pentru expoziţii universale, poduri, birouri, etc.) cu necesităţi structurale noi (deschideri mari şi înălţimi mari, eforturi structurale diferite, etc.): → de aceste construcţii se ocupă inginerii, care sunt acum purtătorii noului în materie de limbaj arhitectural (v. şi denumirea de “arhitectura inginerilor”) ex. Hala Maşinilor de la Expoziţia Internaţională de la Paris, Tour Eiffel (ambele 1899) → arhitecţii încep treptat să utilizeze noile materiale şi structuri, performante, camuflate însă sub aparenţa celor tradiţionale, cel puţin la exterior, ca apoi să descopere mijloace de expresie specifice ex. Biblioteca Sainte-Geneviève, Paris – Henri Labrouste; Bursa din Amsterdam – H.P. Berlage; magazinele universale (temple ale comerţului): Lafayette, Samaritaine, Printemps – Paris; Halele din Paris - Victor Baltard → în sec. XX, arhitecţii par fascinaţi de valenţele estetice ale noilor forme constructive, ale structurilor speciale şi ale tehnologiilor inovatoare - pânze subţiri de beton, structuri metalice tridimensionale sau pe cabluri, grinzi din beton precomprimat, celule spaţiale prefabricate, etc. ex. Felix Candela, Pier Luigi Nervi (Palazetto dello Sport, Roma), Eero Saarinen (Aeroportul Dulles, Washington D.C.), Noriaki Kurokawa (Nakajin Building,Tokyo) → la sfârşitul secolului, manifestare a unui modernism târziu încă atras de mitul progresului tehnologic, apare curentul high-tech – ca o demonstraţie de forţă, adesea gratuită, a tehnicii de ultimă oră ex. Centrul Pompidou, Paris – Richard Rogers & Renzo Piano: o expresie contemporană a culturii noastre, mai mult metaforă tehnicistă decât răspuns la cerinţe concrete – propune de fapt un nou sistem ornamental ex. Clădirea Lloyds, Londra - Richard Rogers – problema măsurii în care se justifică expresia tehnicistă în arhitectura civilă 11 · Pentru expresia arhitecturală este importantă diferenţa între structura reală, fizică şi structura percepută (care poate fi chiar cea reală, lăsată aparentă şi exprimată cu sinceritate, sau o structură figurată). ex. zidării portante, masive, care, datorită tratării decorative cu pilaştri şi antablamente, apar ca structuri liniare (cadre) cu umplutură de zidărie (Palazzo Ruccellai - Florenţa, palatele din piaţa Capitoliului - Roma) · Firmitas (formele tectonice, materialele) = sursă importantă de semnificaţii universale, pe care se construiesc cele simbolice ex. Piramida: - semnificaţii primare: stabilitate, ascensiune, masivitate, impenetrabilitate - semnificaţii secundare: relaţie între cer şi pământ, scară simbolică spre Soarele Ra, mormânt al lui Osiris, zeu al fertilităţii şi garant al prosperităţii regatului (dacă mormântul nu este profanat) Ordinul grec: - semnificaţii primare: echilibru perfect, absolut, între orizontală şi verticală, între plin şi gol, între umbră şi lumină; regularitate, armonie, proporţionalitate - semnificaţii secundare: kosmopoiesis, metaforă a ordinii universale reflectate în proporţiile corpului uman Goticul: - semnificaţii primare: ascensiune, dematerializare, dinamism, organicitate - semnificaţii secundare: elan religios, imn închinat lui Dumnezeu – definit ca “lumina supraesenţială”, glorificare a naturii în care se poate desluşi opera divină · Arhitecţii, în special în perioada modernă, în care progresul tehnologic le-a permis o mare libertate a formei, au adoptat diferite atitudini faţă de tehnica constructivă (enumerate de Pierre von Meiss): a. integrare a tehnicii: forma plastică si tehnica apar în echilibru perfect (ex. Frank Lloyd Wright); b. exaltare: tehnica, pusă în valoare, este principalul mijloc de expresie arhitecturală (ex. Pier Luigi Nervi); c. figurare: tehnica nu este decât o imagine tehnicista sofisticată -metaforă suprapusă realităţii structurale (ex. arhitectura high-tech); 12 d. disimulare: tehnica este camuflată sub aparenţa unei alte tehnici din raţiuni diferite – se caută o imagine de prestigiu (ex. Andrea Palladio) sau încă nu există o expresie proprie (ex. Henri Labrouste); e. subordonare: tehnica este supusă unei expresii plastice dominante (ex. capela de la Ronchamp – Le Corbusier). · Accentul pe expresia tectonică = o tendinţă importantă (susţinută în prezent de Kenneth Frampton), care porneşte de la înţelegerea arhitecturii ca activitate tectonică, şi nu scenografică, profund ancorată în realitatea ontologică şi de aceea aptă să redea omului sentimentul de apartenenţă la lumea în care trăieşte. ex. Mies van der Rohe, Louis Kahn, Carlo Scarpa 2. utilitas: - conţinutul propriu-zis al arhitecturii, echivalentul anecdoticului din artele plastice, literatură sau muzica programatică - definit drept capacitatea unei clădiri de a se adecva în mod optim la o anumită funcţiune sau destinaţie Sens dublu: a. funcţionalitate practică, materială, utilitară - se referă la conformarea şi dimensionarea spaţiilor şi volumelor, la condiţionarea spaţiilor şi la relaţiile dintre acestea (ierarhie sau egalitate, legături obligatorii sau facultative, schema funcţională) etc. – aspect cantitativ, cuantificabil b. funcţionalitate ideală – aspect calitativ, inefabil – ţine de adecvarea optimă la funcţiune · psihologică – se referă la ambianţă, la percepţia subiectivă a cadrului arhitectural şi la un grad de confort fără de care omul poate desfăşura o activitate, dar nu se poate identifica cu spaţiul care o adăposteşte; 13 - confortul psihologic poate însemna intimitate, cordialitate, lux, grad de personalizare, atmosferă, etc. ex. atrium-urile hotelurilor lui John Portman (Atlanta): caracterul inedit, spectaculos, animaţia continuă → un mare succes comercial datorat ambianţei; ex. clădirea administrativă a companiei Johnson Wax, Racine, Wisconsin – Frank Lloyd Wright, 1936: spaţiu pe două niveluri, spectaculos datorită stâlpilor ciupercă (rol portant + estetic) şi luminatorului, finisat cu materiale calde → randament crescut al angajaţilor. · simbolică ( semnificantă / metaforică) teren comun cu venustas – transmite semnificaţii legate de destinaţie, context cultural sau fizic, aspiraţii şi valori individuale, de grup sau universale etc. - termenul “simbol” este utilizat în mod curent pentru a denumi orice semn, dar reprezintă de fapt numai unul din cele 3 tipuri de semne recunoscute de semiotică: a. semne indexice: semne abstracte; anunţă, semnalizează o realitate – ex. semnele de circulaţie; chioşcul de gogoşi (doughnuts) anunţat printr-un mare doughnut în vârf de catarg (Robert Venturi) b. semne iconice (metaforă) : trimit la o realitate cu care au ceva în comun; cel mai des utilizate în arhitectură, în special în perioada modernă (imagini ale funcţiunii): de la duck (fast-foodul în formă de pasăre) la aeroportul TWA (Eero Saarinen) ca metaforă a zborului sau la Biblioteca Naţională din Paris (Dominique Perrault), cu cele 4 turnuri de colţ ca nişte cărţi deschise - trecând prin aşa-numita architecture parlante din sec. XVIII (Boulée, Ledoux, Lequeu) c. semne simbolice: reprezintă prin convenţie o realitate absentă, invizibilă (transcendentă) cu care se identifică (ex. peştele, semn de recunoaştere al primilor creştini); distilează memoria culturală a unei colectivităţi, o transformă în convenţii - ex. ordinul clasic (simbol al ordinii cosmice), porticul cu fronton, cupola (până la Palladio simboluri ale sacrului) etc. - expresia funcţională se referă la transmiterea, în primul rând, a semnificaţiilor legate, explicit sau implicit, de funcţiunea propriu-zisă (semnificaţii funcţionale), dar şi a unor semnificaţii cu caracter mai 14 larg (sociale, culturale, ideologice, simbolice), legate de un anumit context: 1. semnificaţii funcţionale (semne iconice, mai rar indexice): -la nivelul spaţiului ex. funcţiuni principale şi secundare exprimate prin scară, tratare arhitecturală, ambianţă - la nivelul elementelor de arhitectură şi al unor subansambluri ex. identificarea facilă a funcţiunilor după forma şi dimensiunile golurilor din faţadă (scara, încăperile principale, serviciile, etc.) sau după forma caracteristică a unor subansambluri (casa scării, casa liftului) - la nivelul volumului general ex. imaginea uzinelor cu şeduri şi coş de fum devenită semn indexic (v. legendele hărţilor) - la nivelul programului (asociaţii, conexiuni legate de programe) ex. soliditatea şi impenetrabilitate faţadelor unei bănci (în stil egiptean sau asiro-babilonian în sec. XIX; pereţi masivi, mari plinuri de zidărie + o sugestie a fermoarului la Banca del Gottardo, Lugano - Mario Botta); imaginea unei zburătoare la aeroportul TWA, New York – Eero Saarinen, 1962 2. semnificaţii sociale (semne iconice sau simbolice) - indică un statut individual sau de grup, ex. identitatea corporativă - Chrysler Building, New York, sau orice sediu de mare companie 3. semnificaţii culturale (semne iconice sau simbolice) - exprimă identitatea culturală a unui grup sau a unui loc ex. spiritul naţional sau regional în arhitectură (stilul neoromânesc) 4. semnificaţii ideologice (semne simbolice) – legate de propaganda puterii sau a unor grupări social-politice ex. neoclasicismul ca arhitectură a revoluţiilor şi regimurilor burgheze; clasicismul regimurilor autoritare (nazist, fascist, stalinist); monumentalitatea arhitecturii industriale din perioada de ascensiune a Germaniei ante-1914 (Fabrica de turbine AEG, Berlin – Peter Behrens, 1911) 15 5. semnificaţii simbolice (semne simbolice cu un grad de ambiguitate semantică – se pretează la multe interpretări) ex. opera din Sydney – forma spectaculoasă, cu sugestii multiple, care marchează rolul clădirii ca eveniment urban şi ca semnal al oraşului - Decorum - principiu al teoriei clasice echivalent cu funcţionalitatea simbolică; traductibil prin convenienţă, adecvare la scop - provenit din retorică, unde decorum (parte a elocutio) = congruenţa dintre discursul retoric şi destinaţia sa ca loc, timp şi tip de public (adaptare la scop) - decor-ul lui Vitruviu: o categorie estetică complexă (cu implicaţii sociale şi morale + asociată cu Frumosul) cerând ca aspectul unei clădiri să fie compus corect (adecvarea formei la conţinut – ex. ordinul templului la personalitatea zeului), respectând convenţiile sociale şi culturale (reprezentate prin teme ornamentale), ca şi canonul artistic (regulile, auctoritas) - teoria clasică (sec. XVII-XVIII) dezvoltă conceptul de decorum ca bienséance sau convenance, punând accentul pe legitimitatea ornamentului; Laugier (considerat un promotor al raţionalismului în teoria arhitecturii) recomandă pentru locuinţele sarace “beaucoup de propreté et de comodité, point de faste” - o manifestare a ierarhiei sociale - prin decorum, teoria clasică articulează viziunea unui univers ordonat, armonios, coerent, ierarhizat, în care totul are un rol şi o semnificaţie bine determinate, stabilite odată pentru totdeauna; ordinea divină se materializează în ordinea societăţii şi a artei şi devine manifestă prin ornament (la rândul său conceput în concordanţă cu paradigma parurii) - decorum = o teorie a reprezentării structurii sociale prin forma construită - posteritatea conceptului de decorum străbate perioada modernă, fundamentând premisele funcţionaliste ale mişcării Arts & Crafts, ca şi funcţionalismul însuşi, chiar dacă adecvarea la scop nu se mai referă la o ordine a lucrurilor dată de Dumnezeu, ci la o ordine laică determinată de raţiuni social-politice, etice, estetice, practice. 16 Funcţionalismul: orientare / direcţie / tendinţă care promovează primatul funcţiunii în concepţia arhitecturală - scindare a atributelor specifică modernităţii (spre deosebire de unitatea indestructibilă a concepţiei despre lume, pusă sub semnul credinţei specifică lumii pre-moderne; ca reflectare a dezvoltării complexe a societăţii, modernitatea separă diferite domenii - raţiune şi sensibilitate, util şi frumos, structură şi ornament - în componente până atunci considerate inseparabile, formând un tot unitar); - consacrat ca un curent major în perioada interbelică, sinonim cu termenii de “modernism interbelic” sau “Stil Internaţional”, funcţionalismul (de fapt o formă de raţionalism funcţional) are rădăcini mai vechi Primele manifestări ale atitudinii funcţionaliste: - Mişcarea Arts & Crafts – arhitectura domestică burgheză din Anglia victoriană nu mai încearcă să imite stilurile istorice ale reşedinţelor aristocratice, ci, promovând valori tipic burgheze (confortul, eficienţa), apelează la formele arhitecturii vernaculare, la materialele locale şi la tehnici tradiţionale (de unde denumirea de FreeStyle Architecture); fiecare funcţiune sau bloc funcţional capătă propriul volum şi propriul acoperiş, precum şi o expresie proprie, sincer afişată în faţadă ex. Red House, Philip Webb, Marea Britanie, 1859 (locuinţa lui William Morris) - Louis Sullivan, fondatorul Şcolii de la Chicago – autorul motto-ului funcţionalist “form follows function” (idee preluată de la naturalistul Lamarck: funcţia creeaza organul); Sullivan gândeşte arhitectura într-o unitate organica formă - funcţiune, după modelul biologic ex. Guaranty Building, Buffalo, 1895 – turn de birouri conceput după principiul coloanei: baza = parter + mezanin, spaţii publice gândite ca un decor fastuos al străzii; fusul canelat = zona de birouri, tratată mai neutru, cu riflaje verticale; capitelul = coronamentul, spaţii tehnice (rezervorul de apă şi camera troliului), dar zonă cu funcţie estetică şi reprezentativă (participă la silueta urbană) - curentul funcţionalist propriu-zis se dezvoltă mai ales începând din anii `20, fundamentat de Le Corbusier şi de reprezentanţii Şcolii Bauhaus – promovează 17 adecvarea formei la funcţiune, în forme simple, geometrice, austere (lipsite de ornament), posibil de realizat cu mijloace industriale ex. clădirea Şcolii Bauhaus, Dessau – Walter Gropius,1925 – ilustrează principiile funcţionaliste – zonificarea funcţională (organizare pavilionară, în blocuri funcţionale distincte, articulate prin circulaţii verticale), conformarea fiecărui spaţiu după funcţiune, expresia proprie fiecărei funcţiuni etc. - devine o estetica funcţionalistă, definită în 1932, cu ocazia expoziţiei The International Style (MoMA, New York), de către Henry-Russell Hitchcock şi Philip Johnson, în opoziţie cu estetica clasică: - masa înlocuită prin volum - simetria axială înlocuită prin regularitate - ornamentul aplicat înlocuit prin proporţii şi calităţi estetice ale materialelor => o estetică abstractă, care se va generaliza după al doilea razboi mondial în special în arhitectura locuinţei de masă, conducând la depersonalizare, uniformizare, pierdere a identităţii - principiile funcţionaliste se extind şi la scara oraşului (urbanismul funcţionalist): zonificarea funcţională (zoning) după principalele funcţiuni ale oraşului (locuirea, producţia, recreerea şi circulaţia) - ex. cartierul experimental Weissenhof, lângă Stuttgart – 1927 (proiect coordonat de Mies van der Rohe la care au participat toţi marii reprezentanţi ai funcţionalismului) – clădirile de locuit sunt amplasate într-o zonă izolată de centrul oraşului, un parc cu alei pietonale şi alei de acces carosabil; circulaţia carosabilă este scoasă în afara cartierului, perimetral, dispărând ideea de stradă tradiţională; - ideile urbanismului funcţionalist sunt meritorii pentru încercarea de a soluţiona criza urbană a secolului XX – dar aplicarea lor rigidă, mecanică, fără a ţine seama de situaţia particulară a fiecărei teme, a condus la un adevărat eşec uman (v. demolarea, în ultimele zeci de ani, a unor cartiere de locuinţe ieftine devenite focare de infracţionalitate) 18 - ex. cartierul Pruitt Igoe din St. Louis, Missouri – arh. Minoru Yamasaki, aruncat în aer în 1972 (moment în care Charles Jencks recunoaşte sfârşitul modernismului şi al idealurilor sale) - exemplele de funcţionalism de bună calitate sunt cele în care aspectele utilitare şi cele psihologico-simbolice sunt inseparabile ex. Alvar Aalto – sanatoriul TBC de la Paimio, Finlanda, 1929, unde aplică principiile funcţionaliste (forme simple, geometrice, zonificare funcţională), dar se concentrează asupra confortului psihologic al bolnavilor - ambianţa caldă (lemnul şi designul original) + detalii tehnice (tâmplării exterioare cu sistem de circulaţie a aerului etc.) ex. cartier muncitoresc Hook van Holland – arh. J.J.P. Oud, 1924; se păstrează scara domestică şi o anume tradiţie a locuirii (locuinţe individuale cu mici dotări de comerţ, strada-coridor) care dă utilizatorilor un sentiment al comunităţii, al apartenenţei (chiar dacă locuinţele sunt identice, repetabile, impersonale) 3. venustas: - componentă estetică / artistică / poetică a arhitecturii, care include şi o dimensiune simbolică - expresivitatea pur formală, detaşată de raţiuni extraestetice (funcţionale, structurale), în virtutea unei anumite autonomii a formei artistice care permite experimentul gratuit - venustas = artisticitate + simbolism (dimensiunea artistică a unei opere nu constă numai în realitatea ei fizică, ci în primul rând în semnificaţiile transmise de forme, în ceea ce exprimă) - atributul cel mai teoretizat, problema centrală a teoriei clasice de arhitectură (formă, proporţii, ornament, ordin). - pentru Vitruviu, venustas include cerinţele estetice, în primul rând proporţiile, dar şi inventivitatea artistică + adecvarea faţă de destinaţia clădirii (importantă sursă a Frumosului): cerinţele frumosului sunt îndeplinite “când opera are o aparenţă elegantă şi plăcută, iar proporţiile relative ale părţilor individuale au fost calculate pe baza adevăratei simetrii” - simetria în sensul antic = comensurabilitate (a părţilor între ele sau a părţilor faţă de un modul), armonie; 19 - conceptul de decor (congruenţă, adecvarea dintre formă şi conţinut cu respectarea convenţiilor social-culturale şi a canonului) este o componentă a lui Venustas – v. cap. Utilitas (din perspectiva actuală, decor aparţine unei zone de suprapunere între Utilitas ca funcţionalitate simbolică şi Venustas); - decor dictează modul de utilizare a ordinelor (în funcţie de caracterul şi calităţile lor - probleme de iconologie arhitecturală): - doric: pentru zeităţi virile, războinice (Marte, Hercule, Minerva) - ionic: pentru zeităţi cu caracter intermediar între severitatea masculină şi zvelteţea feminină (Junona, Diana, Bacchus) - corintic: pentru zeităţi cu o natură delicată (Venus, Flora, Proserpina, nimfe ale izvoarelor) - proporţiile sunt definite în 3 moduri: 1. prin relaţia părţilor între ele 2. prin relaţia tuturor elementelor cu un modul 3. prin analogia cu proporţiile corpului uman => dualitate a conceptului de proporţie: proporţii matematice versus proporţii antropomorfice (legate în imaginea omului vitruvian) - Alberti nu utilizează termenul Venustas, ci, cu acelaşi sens (Frumos, frumuseţe), termenul de pulchritudo; criteriul suprem al Frumosului = armonia (concinnitas), concept cheie al teoriei sale, bazat pe număr (numerus), proportie (finitio) şi distribuţie (collocatio) - regulile date de numere derivă din natură; ex. numere pare-impare: picioarele animalelor sunt în numar par, la fel şi coloanele sau colţurile; deschiderile (gura sau, pe fiecare parte a corpului animalelor, urechea, nara, ochiul) – în număr impar, la fel şi golurile faţadei etc. - legile proporţiilor, ca şi legile armoniei muzicale (în linia lui Pitagora) derivă de asemenea din Natură; intervalurile armonice ale scării muzicale erau văzute ca dovadă audibilă a frumuseţii rapoartelor numerice care stau la baza ordinii universale - legile distribuţiei, inspirate şi ele din natură, se referă la poziţia relativă a părţilor unei clădiri unele faţă de altele, de ex. simetria (în sensul modern de echilibru al părţilor) 20 - în linia lui Vitruviu, teoria renascentistă (inclusiv Alberti) consideră că - după cum omul este imaginea lui Dumnezeu (proporţiile sale sunt concepute şi fixate de voinţa divină), tot aşa proporţiile arhitecturii trebuie să exprime ordinea cosmică - analogia dintre acordurile muzicale audibile şi proporţiile arhitecturale vizibile este expresia şi în acelaşi timp dovada incontestabilă a structurii armonice a universului - doctrina unui univers matematic, guvernat de legile proporţiilor armonice, este reafirmată de marii gânditori ai sec. XVI-XVIII (Kepler, Galilei) - erodarea legilor proporţiilor se produce o dată cu desacralizarea treptată a viziunii despre lume (operă a modenităţii) -Claude Perrault introduce relativismul: nu exista rapoarte “frumoase” aprioric, frumuseţea proporţiilor clasice se datorează obişnuinţei (pierderea dimensiunii transcendente a ordinului – considerat până acum un simbol al ordinii cosmice); noţiunea de frumos se scindează în (1) frumos obiectiv / pozitiv (natural, real, necesar – ex. calitatea materialelor şi a execuţiei) şi (2) frumos subiectiv / arbitrar (relativ – ex. proporţiile) - Francesco Milizia (sec. XVIII): proportiile şi, implicit, impresia produsă de un edificiu, depind de senzaţie, de experienţa anterioară - linia senzualista engleză (sec. XVIII) – cu teoriile filozofului David Hume şi ale pictorului William Hogarth – transformă estetica obiectivă într-o sensibilitate subiectivă - Hogarth, în “On the Standard of Taste” ataca fundamentul teoriei clasice: frumuseţea nu este inerentă obiectului pentru ca acesta sa fie in acord cu armonia supremă, ci aparţine sensibilităţii, ca şi diformitatea - Richard Payne Knight - proporţiile vizibile depind de asociaţiile de idei, nu de o raţiune abstractă (demonstrează ca armonia muzicală şi proporţiile spaţiale nu au nimic în comun: aceleaşi dimensiuni relative care fac un animal frumos îl fac pe un altul urât) => proporţia devine un rezultat al sensibilităţii individuale, iar arhitectura se emancipează complet faţă de rapoartele matematice; 21 proporţia rămâne totuşi valabilă în forma degenerată ca reţetă didactică -instrumentalizată, desacralizata, fără legătură cu semnificaţia originară - sec. XVIII înlocuieşte primatul proporţiei cu noţiunea de caracter (introdusă de Germain Boffrand): transpunerea în arhitectură nu a unor rapoarte deduse din proporţiile corpului uman, ci a nuanţelor umane de caracter - se caută identitatea nu între rapoartele muzicale şi arhitecturale, ci între sentimentele declanşate de muzică şi arhitectură; - o clădire trebuie să exprime caracterului ocupantului sau al funcţiunii; arhitectura produce un efect, se adresează observatorului; - Boffrand propune o estetică a efectului, derivată din retorică - conceptul de caracter fundamentează ideile arhitecturii “vizionare” şi ale aşa-numitei architecture parlante. - sec. XIX: dezbateri despre stilul, urmate de o problematică non-estetica (socială, tehnologică, urbanistică, ideologică – ex. specificul naţional) - începând cu Viollet-le-Duc, teoria arhitecturii nu mai este privită ca un sistem estetic speculativ, ci ca rezultat al unei cercetări ştiinţifice empirice inatacabile - sec. XX – nihilismul avangardelor aduce o revizuire a valorilor; se propune o estetică a maşinii, iar frumosul ajunge să se identifice cu “forma justă” (perfect adaptată funcţiunii, automat frumoasă); simultan, se constată o revenire la teoria proporţiilor din considerente estetico-funcţionale (Modulorul lui Le Corbusier) - în prezent, problematica frumosului şi a expresivităţii formei este înlocuită în teoria de arhitectură de teme mai apropiate de preocupările societăţii contemporane, dar rămâne, implicit, o cerinţă fundamentală, conţinută în subtext de o mare parte a acestor teme (semnificaţia şi fenomenologia locului, legătura cu tradiţia, contextul, expresia tectonică, originalitatea în artă). Venustas ca expresie a formei Expresivitatea formelor arhitecturale este determinată atât de realitatea lor concretă (geometrie, textură, culoare), cât şi de semnificaţiile pe care le transmit, deci de modul cum sunt receptate de observator, în funcţie de asociaţiile sau 22 conexiunile pe care le suscită (de fapt chiar aparenţa concretă conţine sugestii perceptive, adesea îndepărtate de realitatea imediată)). Formele nu sunt niciodată pure, “inocente”, ci poartă o încărcătură de semnificaţii pe care experienţa umană o recunoaşte întotdeauna. Sursa (provenienţa) formelor arhitecturale, în sensul de reflectare a unei realităţi (mimesis) devine astfel un criteriu important în identificarea semnificaţiilor pe care le transmit. Tipuri de forme după criteriul mimetic: 1. Forme derivate din raţiuni extraestetice (structurale sau funcţionale)– care primesc o interpretare estetică şi ajung să pară ornamentale ex. ordinul clasic, născut din “mirabilul dialog între forma tectonică şi apa de ploaie” (Paolo Portoghesi): are la origine rol structural, dar devine o interpretare poetică a structurii (curbura echinei dorice şi a fusului, precum şi sensul descendent al volutelor ionice şi al frunzelor de acant corintice, care exprimă reacţia pietrei la acţiunea încărcărilor gravitaţionale, structura antablamentului din piatră care imită structura din lemn); elemente gândite pentru a facilita scurgerea apelor meteorice sau efectele neplăcute ale degradărilor pe care le produc – profilele cornişei, în special lăcrimarul (reprodus şi la cornişele interioare), canelurile coloanelor etc. ex. modenatura gotică – ansamblul profilelor şi al decoraţiilor (inclusiv garguiele proeminente, în formă de monştri sau demoni) este gândit pentru a proteja faţada de efectele apei de ploaie; ex. ancadramentele au o origine structurală - întărirea structurii (zidărie portantă, deci suprafaţă continuă) în dreptul golurilor – lintoul (buiandrugul) care uneori trebuie susţinut de montanţi şi de o bază; la finisarea zidului se poate renunţa la exprimarea vizibilă a ramei rezultate; dar, din raţiuni de confort psihologic (şi estetico-simbolice), rama structurală este reprodusă şi amplificată decorativ. 2. forme ideale, derivate din interpretarea unor modele estetice şi/sau simbolice a. modelul cosmic (imago mundi): - aşezarea, locuinţa şi sanctuarul (în perioada primitivă şi arhaică) – ritualuri de întemeiere cu marcarea centrului şi a limitei, care echivalează cu creaţia lumii - biserica în perioada creştină timpurie (cupola simbol al cerului, nava – al 23 lumii terestre) - temple budiste sau hinduiste – planul figurează o mandala (simbol cosmic transpus într-o magine capabilă să conducă la iluminare): formă rectangulară, orientată după punctele cardinale; incinte concentrice (trepte iniţiatice); sanctuarul în centru ca axis mundi ex. Angkor-Vat (Cambodgia), Borobudur (Java) b. modele arhetipale sau mitice: - muntele sacru (piramide, ziggurate, temple indiene) - labirintul (palatul din Cnossos, Creta) – simbol iniţiatic - Chivotul (Tabernacolul) → templul lui Solomon (model pentru tipul spaţial central) - Civitas Dei (cetatea lui Dumnezeu = Ierusalimul ceresc, model pentru tipul bazilical) c. modele istorice de prestigiu: - templul grec: ex. preluat din Renaştere (Palladio) până în neoclasicism (La Madeleine, Paris; Walhalla, Regensburg) - templul circular roman (al zeiţei Vesta): ex. Bramante (Tempietto) - arcul de triumf roman: ex. Alberti (portaluri la San Francesco din Rimini sau Sant’Andrea din Mantova) - Panteonul: ex. Bramante (Tempietto), Palladio (vila Capra), Thomas Jefferson (Biblioteca Universităţii din Virginia) - Tempietto: ex. Sir Christopher Wren (St. Paul, Londra) - Vila Capra: ex. Lord Burlington d. modele geometrice abstracte: - compoziţii bazate pe forme geometrice simple şi trasee regulatoare ex. oraşele ideale ale Renaşterii, care îmbină formalismul estetic, simbologia cosmică şi noile tehnici de fortificaţie într-o formă ideală pusă în legătură cu rectitudinea morală a cetăţenilor – Sforzinda (Antonio Filarete, sec. XV), Palmanuova (Vincenzo Scamozzi, sec. XVI) ex. planurile vilelor lui Palladio ex. faţade ale vilelor lui Le Corbusier (Maison Ozenfant, Garches) e. modele estetice (derivate din doctrine / programe estetice elaborate de arhitecţi sau plasticieni) - Grupul De Stijl: se bazează pe principiile neoplasticismului (Piet Mondrian), curent pictural care propune descoperirea esenţei realităţii, a 24 structurilor sale elementare; forma este descompusă în elementele sale simple (linii, suprafeţe, culori primare şi non-culori) ex. Casa Schroeder, Utrecht – Gerrit Rietveld: obiect artistic la care se aplică principiul descompunerii volumului în linii şi suprafeţe (elemente primare); faţadele par explodate, deconstruite, elementele se citesc net, într-o izolare reciprocă; - Mies van der Rohe - prisma transparentă din metal şi sticlă, forma ideală cu vocaţie universală, care poate fi utilizată indiferent de funcţiune; ex. prisma verticală: Seagram Building, New York - birouri; Lake Shore Drive, Chicago – locuinţe (formă improprie – lipsa de intimitate); ex. prisma orizontală: Crown Hall, Illinois Institute of Technology, New York; Casa Farnsworth; Neue Nationalgalerie, Berlin (formă improprie pentru funcţiunea de muzeu de artă – lumina naturală laterală este nocivă pentru tablouri); - Le Corbusier - Capela de la Ronchamp, Franţa (1950) - forma sculpturală cu multiple aluzii simbolice; capelă de pelerinaj în sit natural pe locul unui sanctuar celtic, marchează orientarea autorului spre un stil sculptural, bazat pe organicitatea formei; forma plastică este suverană, dominând atât minimalele cerinţe funcţionale, cât şi problemele tehnice: dubla cochilie sprijinită pe sâmburi de beton înglobaţi în zidărie, lăsând o fantă continuă de lumină şi părând că levitează; peretele de sud perforat de ferestre neregulate dispuse înt-o compoziţie elaborată, care dau naştere unui spectacol continuu de culoare şi lumină; peretele de est concav (opusul absidei tradiţionale, convexe) care devine un mare altar în aer liber pentru slujbele de hram; formele absidate bogate în reminiscenţe ale unei tradiţii mediteraneene arhaice – sunt numai câteva din mijloacele de expresie la care apelează Le Corbusier; - Frank Lloyd Wright - Muzeul Guggenheim, New York: forma ideală a spiralei descendente ca partiu muzeal; criticată pentru că nu incită la contemplarea operei de artă, ci la mişcare (rampa, spirala=forme dinamice), iar spaţiul total, unic distrage atenţia vizitatorului; pe de altă parte, spaţiul-eveniment îl incită să recepteze mai bine arta (muzeul, sala de concerte), îl transpune într-un alt registru perceptiv, superior celui curent. Concluzie 25 Frontiera între atribute şi expresiile lor nu este fermă, ci fluctuantă, elastică; de altfel, aspectele reflectate de cele trei comandamente se pot regrupa în două categorii, care produc două clase de forme: 1. Firmitas şi Utilitas practic reflectă aspecte concrete, materiale, ale existenţei, determinări obiective → produc forme “utile” (structurale sau funcţionale) care pot deveni expresii / imagini / metafore ale propriilor scopuri 2. Venustas şi Utilitas ideal (psihologico-simbolic) reflectă aspecte generale ale existenţei şi spiritualităţii umane, legate de valori universale sau specifice unei comunităţi → produc forme “artistice” / “poetice” care pot fi simbolice sau libere (pur estetice) Bibliografie capitolul I: - William Curtis, Architecture since 1900, Phaidon, London, 1996 - Kenneth Frampton, Modern Architecture – A Critical History, Thames & Hudson, New York, 1985 (cota II 4837) - Sorin Vasilescu, Istoria arhitecturii moderne (curs) - Charles Jencks, Le Langage de l'architecture post-moderne, London, Academy Editions / Éditions Denoël, 1985, pp. 39-79 - William Curtis, Architecture since 1900, Phaidon, London, 1996 - Pierre von Meiss – From Form to Place, capitolul 8 : “Form and the Nature of Materials” (despre atitudinea faţă de tehnică) , p.165-192 - Kenneth Frampton, Studies in Tectonic Culture, MIT Press, Cambridge, Massachusetts, London, 1996 26 II. Forma arhitecturală ca limbaj – expresie, percepţie şi semnificaţie 1. Paliere ale percepţiei şi semnificaţiei În artă şi arhitectură, fenomenul de comunicare (de transmitere a unor conţinuturi sau semnificaţii) trebuie privit sub un dublu aspect: - expresia (apanajul emiţătorului de mesaje, deci al creatorului) - percepţia (apanajul receptorului, deci al „destinatarului” mesajelor, al „consumatorului” sau al utilizatorului) În teoria artei se consideră că fenomenul de receptare a obiectului artistic este o formă de cunoaştere care poate fi asimilată cu percepţia. Locul acesteia pe scara cunoaşterii (de fapt a reflectării realităţii) se poate observa din clasificarea de mai jos. Cunoaşterea – 2 trepte: a- empirică (senzorială); forme de reflectare - senzaţia (reflectarea nemijlocită a unor însuşiri ale obiectelor din realitate care acţionează asupra organelor de simţ) - percepţia (reflectarea ca un întreg unitar a obiectelor care, prin anumite însuşiri, acţionează asupra simţurilor; se bazează pe experienţa anterioară) - se pare că, pe scara evolutivă, de la mamifere în sus nu mai există senzaţii pure, ci numai percepţii - reprezentarea (imagine senzorială a unor obiecte/fenomene din realitate, evocată mental în absenţa lor) - face trecerea spre gândirea abstractă b- teoretică (raţională); forme de reflectare - noţiuni, categorii, judecăţi, raţionamente, teorii Spre deosebire de poeţi, muzicieni sau artişti plastici, care se pot manifesta oricât de liber în exprimarea mesajului artistic (şi, la fel de liber, îşi pot asuma condiţia de artişti neînţeleşi), arhitecţii, ca şi ceilalţi creatori implicaţi în modelarea cadrului de viaţă al omului (urbanişti, designeri), sunt datori să asigure o relaţie optimă între producţiile lor şi beneficiari, şi deci o percepţie corespunzătoare a acestor creaţii şi 27 a mesajelor pe care le transmit. În consecinţă, este important ca aceste categorii de creatori să se familiarizeze cu problematica percepţiei, cu modul în care sunt interpretate formele, cu potenţialul lor expresiv. De la experienţă la percepţie şi de la percepţie la semnificaţie Mintea umană este astfel programată încât să caute semnificaţia (înţelesul) fiecărei informaţii senzoriale / a fiecărui stimul pe care o/îl primeşte din exterior. Semnificaţiile pe care le transmit obiectele şi fenomenele cu care venim în contact depind de percepţie, iar percepţia se bazează pe experienţă. Fiecare obiect/fenomen cunoscut îşi are, în memoria umană, propriul său fişier; obiectele/fenomenele nemaiîntâlnite sau întâmplătoare primesc automat o interpretare preliminară pe baza informaţiei deja dobândite, fiind provizoriu introduse în fişierul corespunzător unui obiect/fenomen asemănător, deja cunoscut. Dacă se repetă, li se creează ulterior un fişier propriu. Interpretarea informaţiilor se realizează deci pe baza memoriei stocate, care, la rândul său, se datorează experienţei. Este vorba despre experienţa dobândită de fiecare individ atât pe parcursul propriei existenţe, cât şi despre cea transmisă prin educaţie sau genetic. Prin urmare, se pot identifica trei paliere ale experienţei şi percepţiei: 1. Palierul universal (primar, general, biologic), al speciei – constând din experienţe comune tuturor membrilor speciei umane (Homo Sapiens Sapiens), legate de corporalitatea omului, de relaţiile sale cu mediul înconjurător 2. Palierul cultural-simbolic, de grup – format din experienţele comune unui anumit grup cultural (rasă, etnie, naţiune, colectivitate urbană sau rurală, grup religios, sectă, club, asociaţie profesională, etc.), care împărtăşeşte un sistem de valori şi reprezentări comune 3. Palierul individual – format din experienţele personale ale fiecăruia 28 Acestor paliere le corespund, în mod analog, trei paliere ale semnificaţiei: 1. Palierul semnificaţiilor universale (primare, naturale) – transmise pe cale biologică, genetică; ex. ameninţarea pe care o reprezintă un perete înclinat spre observator, pasibil de prăbuşire (v. Turnul din Pisa) sau protecţia pe care o poate oferi o adâncitură în sol sau într-un perete vertical 2. Palierul semnificaţiilor cultural-simbolice (convenţionale) – bazate pe mituri, tradiţii, experienţe comune ale unei colectivităţi, formate prin convenţie între membrii acesteia şi transmise prin educaţie; ex. culoarea de doliu (negru pentru europeni, alb pentru japonezi, galben pentru indieni) sau semnul de recunoaştere al creştinilor în perioada persecuţiilor (peştele, cuvânt care, în limba greacă - ιχτυς, reprezenta acronimul denumirii complete a lui Isus Cristos). 3. Palierul semnificaţiilor individuale – derivate din memoriile şi experienţele proprii fiecărui individ, ex. prăjitura numită madeleine, care îi evocă lui Proust o amintire atât de puternică, încât declanşează acel flux al memoriei care produce romanul În căutarea timpului pierdut Cursul se ocupă în mod special de palierul primar, care poate constitui baza unui limbaj universal, accesibil tuturor, indiferent de timp şi loc, dar se vor face referiri şi la palierul cultural-simbolic, având în vedere că adesea semnificaţiile simbolice se construiesc pe semnificaţiile naturale. 2. Palierul primar: percepţie şi formă Buna relaţie cu mediul de viaţă decurge din posibilitatea omului de a-şi însuşi (apropria) obiectele şi spaţiul existenţial – nu în sens fizic, material, ci în sensul capacităţii de a le înţelege şi de a le interpreta semnificaţiile. Însuşirea realităţii înconjurătoare este fundamentală pentru o bună situare a omului în lume, pentru echilibrul şi normalitatea existenţei sale. 29 La nivelul palierului primar, corespunzător întregii specii umane, percepţia este influenţată de habitudini (obişnuinţe) ancestrale, constituite în urma unor experienţe repetate şi fixate în memoria speciei, ca adaptare la condiţiile de existenţă. Ele intervin instinctiv în fiecare moment al raportării noastre la mediul înconjurător, ca un fel de tipare sau scheme care facilitează şi ordonează percepţia realităţii. Manifestări ale habitudinilor perceptive: a – experienţele primare ale relaţiei cu mediul b – predispoziţiile perceptive c – efectele optice a. Experienţele primare ale relaţiei cu mediul Se bazează pe informaţiile furnizate de simţuri, ca şi pe relaţiile topologice – cele mai simple forme de relaţii pe care omul le stabileşte cu spaţiul înconjurător (relaţii de proximitate, separare, similitudine, succesiune, continuitate, închidere, etc.). Tipuri de experienţe: 1. experienţe corporale (senzoriale) - bazate pe simţuri: cald-frig, lumină-întuneric, linişte-zgomot, umed-uscat, neted-rugos, opac-transparent, mat-lucios + culori, reflexe, texturi, sunete, mirosuri, gusturi etc. 2. experienţe spaţiale 2.1. experienţe ale verticalităţii (gravitaţionale) - datorate impactului gravitaţiei asupra percepţiei; - existenţa pe Terra, în câmp gravitaţional, şi nu în imponderabilitate, face ca în arhitectură axa sau planul de simetrie orizontale să fie lipsite de logică; - determină efecte ca: greu-uşor, echilibru-dezechilibru, ascendent-descendent etc., precum şi semnificaţii tectonice legate de transmiterea şi preluarea încărcărilor gravitaţionale (ex. în ordinul clasic, galbul coloanei, curbura echinei dorice, sensul în care sunt trasate volutele capitelului ionic, înclinarea frunzelor de acant ale corinticului, orientarea profilelor cu ove şi suliţe etc.) 30 2.2. experienţe ale orizontalităţii (de orientare în câmp orizontal) - sunt în esenţă experienţe motorii, care se referă la - direcţionare / mişcare - delimitare (închidere) / oprire a mişcării - mişcarea în spaţiu, ca şi orientarea, depind de organizarea spaţială a mediului, de imaginea acestuia, pe care omul o percepe prin intermediul unor scheme mentale apriorice, constituite pe baza relaţiilor topologice în etapa de început a existenţei speciei umane - sunt scheme de orientare şi de structurare a spaţiului (perceput iniţial ca omogen şi nediferenţiat), cu scopul de a-l face inteligibil – identificate de Kevin Lynch: centrul (nodul), parcursul (traseul) şi domeniul (teritoriul), la care se adaugă limitele (pragurile) şi reperele (care se pot însă considera ca incluse în primele trei) - sunt arhetipuri structurale (le regăsim oriunde şi ne ajută să ne orientam într-un spaţiu necunoscut) şi structurante (devin modele de organizare spaţială) - se regăsesc la diferite scări: peisaj, aşezare, edificiu. · centrele - locuri în care, datorită unei activităţi sau unui interes al omului, se manifestă o anumită semnificaţie (ex. aşezarea la nivelul peisajului; o piaţă urbană la nivelul aşezării; un edificiu public fie la nivelul aşezării, fie la nivelul unui spaţiu urban; spaţiul principal al unui edificiu la nivelul acestuia; locuinţa ca centru al vieţii personale etc) - experimentate ca “interior”, relativ mici (definite prin proximitate) faţă de spaţiul înconjurător - Mircea Eliade arată că primele locuri experimentate ca centre au fost spaţiile sacre (legate de elemente al peisajului divinizate, de cultul morţilor sau de diferite ritualuri), reprezentând prima forma de întrerupere a omogenităţii spaţiului fizic - un loc calitativ diferit, de comunicare cu supranaturalul (prin manifestarea axei verticale, axa sacră, Axis mundi, care fixează centrul între cer şi pământ) - ulterior încep să fie experimentate ca centre (cu grade diferite de importanţă) aşezările în întregul lor, locuinţele, locurile de vânătoare sau de păşunat etc. 31 - centrul este perceput ca spaţiu organizat şi protejat, cosmos (cunoscut) – separat de haos (necunoscut, ameninţător) – iar crearea centrului echivalează cu Facerea Lumii (de unde şi ritualurile de întemeiere a aşezărilor sau edificiilor) · parcursurile - din 3 direcţii posibile, numai cele 2 orizontale formează câmpul acţiunii concrete a omului, planul în care acesta se poate deplasa cu mijloace proprii; verticala, interzisă datorită fie gravitaţiei, fie solului sau învelişurilor sale, a devenit axa sacră, parcursul spre o realitate transcendentă - determinate de relaţia de continuitate - leagă centre (ţinte cunoscute) sau pornesc spre necunoscut - pot fi: liniare sau labirintice, orientate sau neorientate · domeniile - teritorii (preerii, lacuri, mări, deşerturi, păduri, regiuni, aşezări) definite de limite - fundal relativ neutru, calitativ uniform, nestructurat pe care se profilează ca figură harta (reţeaua) de parcursuri şi centre - au o funcţiune unificatoare pentru spaţiul existenţial · limitele - naturale (ape, păduri, munţi) sau artificiale (parcursuri, împrejmuiri, fortificaţii, şanţuri) - definesc atât domeniile, cât şi centrele sau parcursurile - pot fi continue sau discontinue (fronturile unei străzi), opace, semi-transparente sau transparente (ecrane construite, împrejmuiri, perdele de vegetaţie) · reperele - elemente accesibile sau inaccesibile, care pot aparţine domeniului, centrelor sau traseelor - ex. obiecte singulare (monumente, fântâni, fleşe/turle de biserici), piaţete sau largo-uri, intersecţii sau schimbări de direcţie ale străzilor); - toate aceste elemente alcătuiesc harti mentale/cognitive, care ordonează percepţia spaţială şi facilitează orientarea - posibilitatea orientării dă senzaţia de siguranţă (v. oraşele vechi, cu numeroase repere, cu centre şi străzi-coridor formând o reţea bine ierarhizată), în timp ce dezorientarea produce angoase (v. cartierele moderne de locuinţe şi efectele lor asupra psihicului utilizatorilor) -dezordinea la scara mică (pe segmente reduse) poate fi agreabilă, benefică, stimulatoare (cu elemente-surpriză), însă la scara marilor spaţii publice (institutii, cartiere, oraşe) arhitectura şi structura urbană trebuie să orienteze 32 b. Predispoziţiile perceptive Se bazează pe scheme mentale, apărute din nevoia de a simplifica şi a organiza multitudinea de stimuli exteriori. Sunt rezultatul repetării unor experienţe primare şi intervin automat, aprioric, în procesul de interpretare a formelor şi fenomenelor din realitate, ca aproximări ale acestora. Studiate iniţial exclusiv în domeniul percepţiei vizuale de către teoria gestaltistă (Gestalttheorie, teorie a formei care a generat o întreagă ramură a psihologiei), pot fi identificate şi în legătură cu alte simţuri (în primul rând cel tactil) sau cu experienţe ale mişcării şi poziţiei corpului în spaţiu. Chiar şi în aceste cazuri, predispoziţiile perceptive se transpun, în ultimă instanţă, tot în domeniul vizualului, simţ pe care omul îl utilizează cu predilecţie şi care, în special în percepţia arhitecturală, este fundamental. 1. Predispoziţii (sugestii) vizuale, numite şi preferinţe înnăscute, bazate pe relaţiile topologice (proximitatea, similitudinea, continuitatea, închiderea etc.): - aproximarea distanţelor (pornind de la relaţia de proximitate) – obiecte sau puncte din spaţiu sunt considerate coplanare, chiar dacă se află la distanţe diferite faţă de observator (ex. constelaţiile – scheme simplificatoare constând din figuri recognoscibile, necesare orientarii); - aproximarea egalităţii (pornind de la relaţia de similitudine) – o serie de obiecte comparabile (dar nu identice) aflate la distanţe comparabile (de asemenea nu identice) este considerată ca fiind o serie uniformă (constituită din elemente egale aflate la distanţe egale); - impulsul spre continuitate şi închidere (aproximarea cu figura cea mai simplă şi cea mai mare (pornind de la relaţiile de continuitate şi închidere) – o formă necunoscută este completată mental, prin asociere cu o imagine cunoscută, prin adăugarea elementelor necesare pentru a se obţine figura în acelaşi timp cea mai simplă, mai mare şi apropiată ca formă; - raportul figură/fond (pornind de la relaţiile de separare şi închidere), esenţial în percepţia arhitectural-urbană – o formă clar delimitată, închisă într-o altă formă este interpretată ca figură (individualizată, reliefată, beneficiind de un 33 statut ierarhic superior în ordinea percepţiei), iar restul imaginii ca fond (câmp uniform, nediferenţiat, nelimitat, neutru); statutul de figură este accentuat de anumite caracteristici ale formelor (contur ferm, cât mai regulat sau cât mai pregnant, usor lizibil; culoare, textură, structură lizibilă, scară, poziţie privilegiată într-un context); figura are caracter de obiect de sine-stătător, iar fondul – de ţesut difuz. Observaţii: - figura şi fondul sunt componente interdependente ale întregului - raportul figură-fond este reversibil în cazul unei relaţii ambigue între componentele imaginii (suprafeţe, contururi comparabile, forme ce se pot citi alternativ); ex. de reversibilitate a raportului figură-fond, unde nu există un contrast clar între elemente: profilele afrontate care formează o cupă, desenele lui Escher etc. - nu în orice situaţie se pot identifica forme-figură şi forme-fond; câmpul vizual poate fi ocupat numai de un fond continuu (deşert sau mare văzute de sus; spaţiu subacvatic; întuneric total; ţesut urban omogen; o multitudine de forme disparate, neierarhizate etc.) - statutul de figură al unei forme nu este absolut, ci depinde de sistemul de referinţă ales (câmpul de percepţie mai larg sau mai restrâns, scara sau poziţia aleasă); astfel, un oraş (cel mai clar – un oraş delimitat de fortificaţii), în vedere aeriană, se citeşte ca figură pe fondul teritoriului înconjurător, un monument (catedrala) sau o piaţă urbană importantă devin figuri faţă de fondul reprezentat de un ţesut urban omogen, deci faţă de oraş, un element arhitectural (portic, cupolă, portal, bovindou) – faţă de frontul unei pieţe sau faţada unui monument, o compoziţie decorativă (friză, ancadrament, terminaţie, cartuş) – faţă de elementul-suport, un detaliu sau un motiv ornamental (profil, îmbinare, vrej, acant, volută, fleuron) - faţă de compoziţia în care se înscrie, etc. Fiecare formă percepută ca figură la o scară superioară poate deveni fond pentru un element component al său sau faţă de o altă formă la o scară inferioară. ex. Piaţa San Marco, Veneţia: privind de sus (sau în plan), spaţiul pieţei se citeşte ca figură pe fondul reprezentat de ţesutul urban înconjurător; restrângând câmpul vizual la spaţiul pieţei, acesta devine fond pentru biserica San Marco sau pentru campanil (ambele figuri); la nivelul pietonului, biserica şi campanilul se percep ca figuri pe fondul fronturilor uniforme ale Procuraţiilor etc. - în peisajul urban se pot identifica spaţii-figură delimitate de masa construită cu rol de fond, clădiri-figură (izolate în spaţiu) pe fondul spaţiului liber, dar şi al clădirilor din jur, şi faţade-figură pe fondul fronturilor în care sunt înscrise (fronturi rectilinii, ondulate, de colţ) ex. clădire-figură: biserica Creţulescu (prin poziţie, tipo-morfologie, tratare -culoare, decoraţie, materiale etc.) 34 ex. faţada-figură: biserica Sant’Agnese, Piazza Navona, Roma (arh. Francesco Borromini, 1661) - raportul figură-fond se poate aplica şi spaţiilor interioare ale unei clădiri, făcând lizibilă ierarhizarea acestora: ex. rotonda centrală de la vila Capra (Palladio) faţă de restul spaţiului interior; sala de spectacole a teatrului din Säinäjoki, (Finlanda, Alvar Aalto) faţă de foaier (o formă rezultată) etc. 2. Predispoziţii (sugestii) tactile; formele obiectelor pot sugera, prin anumite caracteristici, diferite tipuri de materiale cunoscute, chiar dacă nu pot fi atinse, ex.: - formele anguloase, faţetate, par dure, cristaline ex. Bruno Taut - Pavilionul Sticlei, Expoziţia Asociatiei Werkbund, Köln, 1914 (sugerează, prin faţetare, modul de prelucrare a sticlei) - formele rotunjite, organice par moi, uşor de modelat ex. Eric Mendelsohn – Turnul lui Einstein, Potsdam (absenţa muchiilor – colţurile rotunjite dau impresia de materie maleabilă); 3. Predispoziţii (sugestii) kinestezice şi motorii – create prin asociere cu poziţia şi mişcarea corpului în spaţiu (kinesis = mişcare, aisthesis = senzaţie): - linia orizontală şi formele preponderent orizontale exprimă stabilitate, echilibru static, prin analogie cu corpul întins, aflat în repaos absolut, care nu contrazice legea gravitaţiei ex. Frank Lloyd Wright, la Casele Preeriei – mizează pe orizontalitate, pentru a sugera stabilitatea şi protecţia, ideea de cămin; terasele orizontale se mulează uşor pe curbele de nivel, se adaptează fără probleme unei topografii accidentate - linia verticală şi formele preponderent verticale exprimă elan, îndrăzneală, triumf, tensiune între cer şi pământ (tensiune statică), prin analogie cu poziţia bipedă, care este rezultatul acţiunii concertate a unui mare număr de muşchi; constituie de fapt o victorie împotriva gravitaţiei ex. turnurile - exprimă prestigiul, autoritatea, puterea ex. turnurile nobiliare de la San Gimignano, Italia, sau zgârie-norii din Manhattan, în New York - linia oblică şi formele preponderent oblice exprimă o tensiune dinamică, dată de o potenţială rezistenţă faţă de impulsul gravitaţional care ar determina căderea unui corp înclinat; sunt forme dinamice prin excelenţă (v. scările, rampele – care permit deplasarea pe direcţie oblică) ex. Vladimir Tatlin - monumentul Internaţionalei a III-a, 1919 35 - spaţiile de plan central (cerc sau poligon regulat) sunt statice, nedirecţionate şi orientate spre centru datorită direcţiilor echivalente, care se neutralizează reciproc în câmp orizontal; valabil şi pentru planuri dreptunghiulare cu dimensiuni echivalente ale laturilor ex. biserici de plan central (Bizanţ, Renaştere) - spaţiile de plan longitudinal sunt dinamice, direcţionate, orientate spre capete (induc un impuls de mişcare dintr-un capăt în celălat) ex. biserici de plan bazilical C. Efectele optice Efectele optice constituie un exemplu relevant pentru modul în care omul percepe realitatea în funcţie de experienţele anterioare, cu atât mai mult cu cât văzul este simţul pe care se bazează în primul rând, spre deosebire de restul clasei mamiferelor, iar percepţia arhitecturală este în principal vizuală. -Platon: “gândirea întemeiată pe vedere este plină de erori” (pe vedere, deci pe simţuri); de multe ori realitatea percepţiilor noastre este înşelătoare, nu coincide cu realitatea obiectivă, absolută, iar arta este, prin natura ei mimetică, amagitoare şi prezintă o imagine deformata a realităţii -Aristotel (despre poeţi): ideea că arta, pentru a trezi bucuria estetică, amăgeşte, arată adevărul în mod abil - valabilă şi pentru arhitectură - idealul sincerităţii în arhitectură, formulat odată cu apariţia concepţiilor raţionalist-funcţionaliste în sec. al XIX-lea (ca reacţie împotriva exceselor formaliste ale epocii), este discutabil şi nu poate constitui un scop în sine Efectele optice (iluzii şi corecţii): instrument important al arhitectului, necesar pentru: a – a pune în valoare un obiect (ex. Piazza Campidoglio, Piazza San Pietro) 36 b - a crea / modifica un efect nedorit sau dezagreabil, a obţine un rezultat, o anume percepţie / expresie: modificarea spatialităţii (ex. oglinzi, picturi murale în trompe l’oeil), în particular a adâncimii (ex. perspectiva scenografică; culori calde care apropie sau culori reci care îndepărtează; Scala Regia) sau a înălţimii; atenuare a masivităţii (ex. Ronchamp); efecte de mişcare (direcţionare a unui spaţiu prin formă, prin tratarea pavimentului, a pereţilor sau a acoperirii – spaţiul bazilical), de lumină (ex. altarul Trasparente, catedrala din Toledo) c – a preveni o percepţie eronată (ex. Partenon) Clasificare: 1. Efecte rezultate (naturale), care decurg dintr-o configuraţie anume, dar pe care arhitecţii le pot exploata (specula) în avantajul operei: Ex. - Michelangelo - Piazza Campidoglio, Roma: platoul colinei capitoline formează un soclu monumental al ansamblului, iar piesa principală, Palatul Senatorilor, aflată în ax, este pusă in valoare prin panta uşoară a platoului (edificiul pare optic mai înalt) şi împinsă în faţă, apropiată, prin efectul antiperspectiv al evazării lateralelor către fundal (forma de trapez impusă de dispoziţia clădirilor existente, dar speculată favorabil de arhitect) - în legătură cu semnificaţiile naturale şi simbolice, pantele scărilor către Piazza Campidoglio şi către biserica Santa Maria in Aracoeli, plasată pe un monticul al colinei, au următorul efect rezultat din topografia terenului: scara accesibilă şi solemnă către spaţiul vieţii publice în care cetăţeanul este suveran, şi scara abruptă, dificilă către spaţiul sacru. 2. Efecte intenţionate (artificiale), cu caracter scenografic (în special barocul a excelat în efecte teatrale, iluzionistice): ex. Teatrul Olimpic din Vicenza (Palladio – decorul fix reprezentând un spaţiu urban cu străzi care fug în perspectivă) - Scala Regia (Bernini – combinaţie de efecte rezultate şi intenţionate, creând un efect de amplificare a adâncimii spaţiului, la care se adaugă efecte de lumină) - San Pietro (colonada focalizează imaginea spre faţada principală; spaţiul este dublu comprimat – observatorul este propulsat spre catedrală prin forma aplatizată 37 a elipsei, iar faţada catedralei este propulsată spre observator prin efectul antiperspectiv al trapezului) - contrastul - procedeu folosit pentru a amplifica şi potenţa caracteristicile formelor juxtapuse - ex. vestibulul şi galeria Bibliotecii Laurenziana din Florenţa (Michelangelo), rotonda şi coridoarele de acces de la Villa Capra (Palladio), motivul “cheii urbane”. 3. Efecte intenţionate de corectare a unor efecte rezultate: ex. corecţiile optice ale Partenonului tind să repare iluziile rezultate din perceperea obiectului, iluzii datorate unor particularităţi fiziologice - curbura convexă a stilobatului şi a antablamentului -orizontalele de o anumită lungime par a se curba sub efectul unor presupuse încărcări gravitaţionale (fac săgeată) => contracarare prin curbura convexă - înclinarea coloanelor spre interior pentru a preveni efectul de desfacere în evantai a clădirii la partea superioară - proiecţia axelor înclinate este de 7 cm - rezultă în acelaşi timp un efect de stabilitate, dat de evazarea formei spre bază, şi de elansare a siluetei generale, principiu care se regăseşte şi în conformarea coloanei - întărirea colţului clădirii - având ca efect mărirea impresiei de stabilitate (tectonică şi vizuală) - prin: (a) îngroşarea cu 4cm a diametrului coloanei de colţ, care se percepe în contre-jour, întunecată pe fondul luminos al cerului, şi pare ”devorată de lumina”, subţiată, conform legii iradiaţiei (în timp ce coloanele de câmp par luminate faţă de fundalul umbrit al cellei) (b) micşorarea intercolonamentului de capăt, pe care unii autori nu o consideră o corecţie, ci un efect rezultat din necesitatea de a alinia fusul ultimei coloane faţă de antablament, astfel încât coloana nu mai poate fi axată pe ultimul triglif; dar, dacă menţinerea pasului coloanelor ar fi fost o prioritate, în mod sigur s-ar fi găsit o soluţie (la subtilitatea şi rafinamentul de care dau dovadă autorii Parthenonului); probabil însă că apropierea ultimei coloane a părut oportună pentru unitatea şi coeziunea volumului, ca o terminaţie necesară a ritmului colonadei. 38 - Partenonul, expresie a idealului clasic de perfecţiune, a echilibrului şi a armoniei între verticală şi orizontală, este realizat paradoxal numai din curbe şi oblice - conceput cu supleţe, ca un organism natural perfect, Partenonul a fost comparat cu vibraţia, viaţa unui crochiu făcut cu mâna liberă faţă de un desen sec la teu şi echer (vezi alte temple greceşti, în special din perioada elenistică) - Partenonul este celebru deoarece comunică ideea de perfecţiune omului marcat de propria sa imperfecţiune Bibliografie: - P. A. Michelis, Estetica arhitecturii, Ed. Meridiane, Bucureşti, 1982, pp. 340-384 3. Ipostazele complementare ale formei arhitecturale a. (+) şi (-), volum şi spaţiu Forma, definită în filozofie ca principiu de organizare a materiei, ca matrice ideală a lucrurilor (eidos-ul platonician înseamnă în acelaşi timp idee, esenţă şi formă), poate fi concepută în arhitectură în 2 moduri: 1 - forma (+) , care îmbracă din exterior o masă, o cantitate sau un fragment de materie (ex. o coloană sau un obelisc) sau învelişul solid al unui spaţiu, pentru care constituie suprafaţa exterioară, extradosul (caracterizat prin convexitate, sculpturalitate); 2 – forma (-), care sapă, scobeşte în materia solidă o cavitate (un gol, o incintă), pentru care constituie suprafaţa interioară, intradosul (caracterizat prin concavitate). Ca urmare, într-un câmp tridimensional (în spaţiul fizic, concret), forma (în sensul său originar), este de fapt anvelopanta volumelor sau a spaţiilor, suprafaţa separatoare între plin şi gol, care delimitează solidul de vid – o abstracţie 39 matematică lipsită de materialitate. Ea constituie tiparul, „matriţa” în care se toarnă materia solidă (cu texturile, culorile şi reflexele sale), generând volume, şi aerul (cu luminozitatea, transparenţa şi umiditatea sa), generând spaţii. Într-un câmp bidimensional (într-o compoziţie plană – tablou, frescă, paviment, planuri sau elevaţii ale unui edificiu), forma este un contur linear care delimitează, separă sau compartimentează suprafeţe. În mod curent însă, conceptul de formă este utilizat cel mai frecvent cu sensul de formă materială, care exprimă unitatea dintre anvelopanta modelatoare şi suportul său (materia solidă sau eterică). Arhitectul manevrează şi creează de fapt forme materiale, volume şi spaţii, chiar dacă, uneori, porneşte de la entităţi abstracte, de la modele ideale pe care apoi le transpune în concretul materiei (de ex. în Renaştere). În harta lui Nolli (celebrul plan al Romei din 1748 în care edificiile publice sunt figurate în secţiune orizontală, cu planurile parterului, iar cele private în vedere aeriană, ca suprafeţe compacte, astfel citindu-se continuitatea spaţiului public interior şi exterior) se pot identifica diferite tipuri de forme materiale: · forme (+) - simple (elemente arhitecturale): coloane, ziduri (la care se adaugă şi alte elemente simple, vizibile în secţiuni şi elevaţii: arce, grinzi, planşee, bolţi, cupole) - complexe (volume construite) · forme (-) - simple (elemente arhitecturale): goluri (uşi, ferestre) - complexe (spaţii) Ansamblul acestor elemente simple şi complexe, forme pozitive şi negative, constituie repertoriul specific al limbajului arhitectural. Arhitecţii pot opta pentru afirmarea complementarităţii între volum construit şi spaţiu sau între plin şi gol (ex. Mario Botta) cu ponderi egale, sau pentru subordonarea unei categorii de forme faţă de cealaltă (ex. arhitectura Greciei şi a Romei antice). Christian Norberg Schulz apreciază diferenţa fundamentală dintre cele două viziuni arhitecturale, relevantă de altfel pentru opoziţia dintre formele (+) şi (-), ca fiind rezultatul a două 40 moduri diferite de a concepe forma, datorate, la rândul lor, gestului originar de a construi specific celor două civilizaţii: - grecii modelează volumul în spaţiu – ca organism plastic, ca sculptură izolată în spaţiul liber, în dialog cu natura, pentru că, la origine, sunt tektoni, constructori în lemn şi piatră; - romanii modelează spaţiul în volumul construit – ca incintă, fiind, la origine, grottaiuoli, săpători de grote (meserie existentă şi astăzi) în terenul vulcanic moale, deja brăzdat de afluenţii Tibrului; ei au vocaţia de a închide spaţiul, chiar şi cel exterior (v. forul delimitat de portice continue, cu templul adosat la una din laturi). Modelul urban instaurat de Roma - cu un ţesut dens şi omogen în care sunt decupate spaţiile urbane, iar edificiile majore se detaşează ca „evenimente” - stă la baza dezvoltării oraşelor europene până târziu, în sec. al XIX-lea. b. relaţii între forme ca elemente ale unei compoziţii arhitectural-urbane Între formele spaţiale şi volumetrice privite ca elemente de limbaj se stabilesc diferite relaţii, care structurează compoziţia şi îi dau o anumită expresie. Din studiul ansamblurilor arhitectural-urbane se poate constata o anumită variaţie a priorităţii acordate celor două ipostaze ale formei, în mod spontan sau deliberat. Apar astfel situaţii clare de subordonare a spaţiului faţă de volumul construit sau, invers, a volumului construit faţă de spaţiul urban (cazuri prezentate în continuare sub forma evoluţiei istorice a compoziţiei urbane), dar şi situaţii de complementaritate sau dialog, în care spaţiul şi volumul deţin ponderi egale în cadrul compoziţiei. Un exemplu relevant de complementaritate, de contrapunct compoziţional între piese de naturi diferite, dar echivalente ca pondere, îl oferă Piazza San Marco din Veneţia. ex.Piaţa, alcătuită dintr-un ciorchine de forme spaţiale şi volumetrice, domină oraşul. Forma net decupată a pieţei îşi subordonează clădirile cu tratare uniformă şi repetitivă (Procuraţiile) care o delimitează pe trei laturi, dar nu şi edificiile monumentale ale Bazilicii şi Campanilului, cu care intră într-o relaţie de echilibru al contrariilor. Cele două clădiri, ele însele aflate într-o relaţie de contrast, formează un ansamblu dominant faţă de clădirile din jur (Procuraţii şi ţesut urban omogen) şi aflat în relaţie de complementaritate cu spaţiul bine conturat al pieţei. 41 Asemenea exemple se întâlnesc curent în cazul unor ansambluri urbane dezvoltate organic, fără o planificare prealabilă, sau care suferă în timp diferite transformări. Evoluţia istorică a relaţiei dintre volumul construit şi spaţiul urban evidenţiază trecerea de la subordonarea instinctivă a spaţiului faţă de obiectul arhitectural semnificativ în perioada medievală la intenţia explicită, din ce în ce mai accentuată până la Mişcarea Modernă, de a integra clădirile, chiar cele de prestigiu, în tiparele ordonatoare ale spaţiului urban – proces întrerupt prin mutaţia radicală introdusă de urbanismul funcţionalist. · Evul Mediu - spaţiul urban este o formă rezultată, neregulată, oraşul dezvoltându-se spontan, organic, fără o planificare prealabilă - edificiile majore (catedrala, palatul comunal sau episcopal etc.) sunt elemente modelatoare, active, iar spaţiul este supus presiunii dintre masa densă a ţesutului construit şi masa monumentală a clădirilor de interes public ex. Piaţa Catedralei din Massa Marittima, Italia: catedrala domină spaţiul urban, îl agresează şi îl deformează; spaţiul este comprimat între masa catedralei şi masa caselor din jur ex. Piaţa Domului şi Piaţa Signoriei, Florenţa: pieţele rezultă din interacţiunea dintre masa obiectului de prestigiu şi presiunea ţesutului urban înconjurător, dintre formele active (absidele convexe ale catedralei, pintenul volumului cubic al Signoriei) şi ţesut - excepţie - Piazza del Campo, Siena: nu este o formă rezultată, ci gândită ca figură (evantai, cochilie) datorită configuraţiei sitului care a dictat această formă specială (un amfiteatru natural situat la intersecţia a trei culmi sau cumpene ale apelor; clădirile se mulează pe forma pieţei (inclusiv palatul comunal), de fapt pe curbele de nivel; în plus, existau deja regulamente urbane care, dictând dimensiunile ferestrelor, au uniformizat şi unificat fronturile, punând în valoare forma spaţiului; adaptarea formelor urbane la topografia terenului este o caracteristică a oraşelor medievale, care în cazul de faţă conduce la o situaţie ne-caracteristică (spaţiul modelator, activ, dominant faţă de clădiri) - concluzie: spaţiul medieval este un spaţiu rezultat, dominat / subordonat faţă de clădirile de prestigiu ale comunităţii. 42 · Renaşterea şi clasicismul - caracterizate prin gesturi arhitectural-urbanistice ordonatoare, care dau prioritate spaţiului urban, subordonând clădirile - spaţiul este conceput ca figură pe fondul ţesutului construit, iar edificiile majore sunt integrate, supuse ordinii spaţiale -spaţiile renascentiste, concepute după regulile perspectivei centrale, au forme regulate, închise şi sunt percepute axial, fiind uşor de controlat ex. prima mostră de planificare urbană „modernă” (după perioada antică): piaţa din Pienza, arh. Bernardo Rossellino (discipol al lui Alberti), la comanda papei Pius al II-lea Piccolomini ca spaţiu urban monumental (Pienza fiind oraşul natal al papei); Rossellino demolează vechea biserică şi nişte locuinţe din zona sudică pentru a construi piaţa; el gândeşte un spaţiu cât mai regulat cu putinţă în condiţiile ţesutului medieval neregulat: creează un ax de compoziţie şi simetrie în continuarea unei străzi existente, care asigură un acces axial, amplasează noua biserică în capătul acestuia şi preia în oglinda latura oblică a palatului episcopal existent, piaţa rezultând sub forma unui trapez isoscel, o formă geometrică clară, controlabilă; pentru a unifica ansamblul de obiecte eterogene foloseşte în paviment un caroiaj din piatră ce se „ridică” pe faţada clădirilor noi (biserica şi palatul Piccolomini) sub forma de pilaştri => o grilă tridimensională care ordonează compoziţia, catedrala fiind integrată unei ordini spaţiale superioare ex. Piazza della Santissima Annunziata, Florenta: forma pieţei este din start regulată datorită tramei ortoganele a castrului roman pe care se dezvoltă Florenţa medievală; piaţa are deja un acces axial şi o biserică în capătul opus; Filippo Brunelleschi construieşte Ospedale degli Innocenti (1444), clădire-manifest a Renaşterii timpurii, care ocupă o latură a pieţei cu un portic continuu; ulterior se construiesc portice identice pe latura opusă (sec. XVI) şi în faţa bisericii (sec. XVII), astfel încât piaţa apare ca o curte interioară, în care biserica nu se mai percepe ca obiect dominant, ci este subordonată compoziţiei de ansamblu, ca şi celelale clădiri. - concepţia renascentistă a priorităţii spaţiului asupra clădirilor este continuată şi amplificată în perioada clasicismului francez, prin aşa-numitele Places Royales – spaţii de prestigiu gândite ca decoruri monumentale pentru statuia monarhului ex. Place des Vosges, Paris: clădiri identice, cu arcade la parter, care delimitează un spaţiu de formă pătrată; Place Vendome, Paris, de formă octogonală, delimitată de ordonanţa continuă a unor faţade care au fost construite iniţial ca simple ecrane, în spatele cărora clădirile s-au realizat ulterior, după cumpărarea parcelelor din jur de către administraţia regelui Ludovic al XIV-lea. 43 · Barocul - se accentuează principiul subordonării clădirilor faţă de spaţiului urban (în paralel cu formarea unor sisteme de putere autoritare – papalitatea Contrareformei şi regimurile monarhice absolutiste) – arhitectura devine o scenografie somptuoasă pentru marile procesiuni religioase sau pentru ceremoniile şi serbările regale, dar dincolo de spectacol există o rigoare geometrică strictă a concepţiei spaţiale (mult mai sofisticată şi mai flexibilă decât în perioada Renaşterii) ex. Piazza Sant’Ignazio, Roma, 1726, arh. Filippo Raguzzini – remodelare de spaţiu urban în dreptul faţadei principale a bisericii Sant’Ignazio; spaţiul, gândit ca o sală de spectacol având ca scenă faţada bisericii; forma spaţială are o geometrie complexă, dar riguroasă, şi apare ca o matriţă după care sunt modelate clădirile; spaţiul este ţinut sub control de un regizor nevăzut, în timp ce observatorul are senzaţia înşelătoare a unui spaţiu-surpriză. · Oraşul modern - pentru a răspunde transformărilor social-economice şi dezvoltării explozive a oraşelor, spaţiul urban este restructurat pe baza unor unor scheme urbanistice de ansamblu, care se definesc ca reţele complexe de artere şi pieţe, concepute şi trasate înainte de construirea clădirilor care le vor da formă - de la planul Romei redactat de Domenico Fontana în 1576 pentru papa Sixtus al V-lea la intervenţiile din Paris ale prefectului Haussmann (cca. 1850-1870), care au influenţat dezvoltarea urbană a numeroase metropole europene (inclusiv a Bucureştiului), urbanismul modern subordonează în continuare forma construită unei forme spaţiale gândite ca un sistem de linii de forţă (sisteme deschise, stelare, spre deosebire de sistemele centralizate, închise, ale Renaşterii), care în timp se materializează prin completarea cu clădiri (uniforme, cu o arhitectură unitară de-a lungul arterelor, şi monumentale, emblematice, în pieţe şi/sau în capetele de perspectivă) · Oraşul funcţionalist - principiile Cartei de la Atena, definitorii pentru oraşul funcţionalist, reprezintă o mutaţie majoră în gândirea urbanistică, mutaţie care se reflectă în inversarea ierarhiei consacrate dintre spaţiul urban şi volumul construit - oraşul este transformat într-un parc continuu, nediferenţiat şi nestructurat prin ierarhia lizibilă a spaţiilor urbane , aşa cum se întâmplă în oraşul tradiţional - în 44 care reţeaua de centre şi parcursuri este dominată de spaţiile semnificative (piaţa civică, piaţa comercială ca loc al schimburilor sau piaţa catedralei), precum şi de traseele care conduc spre acestea - dispare noţiunea de ţesut omogen, în care clădirile curente (locuinţe şi locuri de producţie) sunt simple „ochiuri” repetabile, neindividualizate, iar monumentele, edificiile publice (care întrupează valorile comunităţii sau ale societăţii în ansamblu) se citesc ca evenimente („rupturi”, „accidente”) – statut perfect justificat de semnificaţia lor - spaţiul devine un fond neutru în care volumele construite se percep ca figuri, ca obiecte izolate, dominatoare, chiar dacă funcţiunea lor (practică şi simbolică) nu justifică acest statut (ex. blocuri de locuinţe sau clădiri de birouri). Observaţii: - treptat, din Evul Mediu până în secolul al XIX-lea se constată o subordonare din ce în ce mai vizibilă a clădirii faţă de spaţiul public şi de necesităţile acestuia (prin ordonarea unificatoare, regulamente urbane) – ceea ce atestă o gândire a clădirilor de la exterior spre interior şi în consecinţă, un oarecare formalism al concepţiei arhitecturale (aspru sancţionat de Mişcarea Modernă, deşi nu întotdeauna rezultatele sunt criticabile, nefiind cazul întotdeuna ca arhitectura să răspundă unor cerinţe funcţionale complexe) - Mişcarea Modernă propune gândirea clădirilor de la interior spre exterior (ex. Frank Lloyd Wright - Casele Preeriei), pentru satisfacerea necesităţilor din ce în ce mai complexe ale locuirii şi, în general ale existenţei umane în perioada modernă; dar atenţia exclusivă acordată logicii interne a edificiului antrenează neglijarea contextului; clădirile nu se mai supun presiunii exterioare a oraşului şi ţesuturilor sale, devin toate „obiecte” în sine, indiferent de importanţa lor - aparent ierarhiile se inversează prin prioritatea acordată clădirilor faţă de spaţiu, dar nu se revine la modelul medieval (nu există nici delimitarea netă a spaţiului urban, nici ierarhizarea evidentă a clădirilor – care se pot observa în Evul Mediu); se poate afirma că ierarhia este înlocuită de anarhie, idee susţinută de libertatea excesivă a compoziţiei urbane şi a formelor arhitecturale 45 - eşecul urbanismului funcţionalist ca model (de studiat pentru a înţelege lecţia acestei experienţe) este determinat, printre alte aspecte, de: odispariţia ierarhiei valorice care dădea sens organizării oraşului – egalizarea, „democratizarea” compoziţiei urbane (în paralel cu a societăţii) conducând la pierderea semnificaţiilor umane odistrugerea ţesutului urban ( de fapt „evaporarea” oraşului) prin instaurarea unui primat al obiectului; obiectele izolate (ex. Unite d’Habitation) ocupă spaţiul, dar nu îl pot defini; ca urmare spaţiul nu se conturează ca figură semnificantă, nu poate fi însuşit ca spaţiu al existenţei umane Din analiza de mai sus se pot deduce tipurile de relaţii care se pot stabili între formele arhitecturale ca părţi ale unui ansamblu: 1. relaţii spaţiu-cladiri: - subordonare (ierarhizare) -spaţiul domină volumul ex. Renaştere, baroc - volumul domină spaţiul ex. Evul Mediu - complementaritate (dialog) - ex. spaţiul pieţei şi ansamblul format din Bazilică 2. relaţii între clădiri: - subordonare (ierarhizare) şi Campanil, Piazza San Marco, Veneţia - ex. biserica = dominantă în Piaţa Domului, Pienza - complementaritate (dialog) - ex. Bazilica şi Campanilul, Piazza San Marco, - coordonare (egalitate) 3. relaţii între spaţii: - subordonare (ierarhizare) Veneţia - ex. clădirile din Place des Vosges, Paris; Procuraţiile din Piazza San Marco, Veneţia - ex. rotonda centrală din Villa Capra, Vicenza – spaţiu dominant - complementaritate (dialog) - ex. Vestibulul şi Galeria Bibliotecii Laurenziana, Florenţa, Michelangelo - egalitate / coordonare - ex. spaţii de tipul unor celule repetabile, modulate (clase, camere de hotel, etc.) 46 c. interpretarea relaţiei spaţiu / volum prin prisma raportului figură / fond – implicaţii ale percepţiei arhitecturale Interpretarea relaţiei între formele (+) şi (-) în spaţiul urban prin prisma raportului figură/fond pune problema lizibilităţii şi a inteligibilităţii ansamblurilor arhitectural-urbane, premisă a unei bune relaţii dintre om şi cadrul construit. - comparaţia dintre oraşul preindustrial (tradiţional) şi oraşul modernist (bazat pe urbanismul funcţionalist generalizat după al doilea război mondial) poate fi explicitată în termenii raportului figură/fond: · în planul Romei realizat de Giambattista Nolli (1748) se observă caracterul de figură al spaţiului urban (contur închis, net delimitat) şi caracterul de fond al ţesutului construit (omogen, nelimitat, formând un fond continuu atât pentru spaţiul urban, cât şi pentru obiectele semnificative) - planul lui Nolli ilustrează modul cum se inserează în ţesut clădirile cu valoare de obiect (monumentele) şi cum ordonează oraşul prin iradiere (lărgire în dreptul lor a spaţiului public – cedare a ţesutului urban) - „iradierea” se poate produce de jur-împrejur în cazul obiectelor izolate (clădiri-obiect) sau numai pe o singură direcţie, dinspre faţada principală, în cazul obiectelor incluse într-un front (faţade obiect) · în macheta planului Voisin, realizat de Le Corbusier în 1925 (propunând construirea unei zone de afaceri cu turnuri de birouri în centrul istoric al Parisului) se observă inversarea raportului figură/fond în urbanismul funcţionalist: clădirile se percep ca figuri, iar spaţiul, transformat într-un continuum nediferenţiat, ca fond; în lipsa unor limite care să îl definească, spaţiul nu poate fi înţeles şi însuşit de către utilizatorii săi, devine ilizibil şi derutant. - fenomen emblematic pentru cucerirea libertăţii şi continuităţii spaţiale (deziderat al modernismului), inversarea raportului figură-fond se produce pe mai multe paliere: 47 1. la scară urbană, la nivelul spaţiului exterior – clădirile primesc statut de figură: - ţesut tradiţional versus urbanism liber 2. la scara obiectului de arhitectură, la nivelul spaţiului interior – închiderile (pereţii) devin obiecte (panouri) izolate, figuri pe fondul reprezentat de spaţiul interior: - plan structură versus plan liber Ex. Mies van der Rohe – Pavilionul de la Barcelona sau vila Tugendhat: pereţii devin panouri izolate în spaţiu, statutul lor de figură fiind în plus legitimat prin placarea cu materiale nobile (onix, porfir, marmură, furniruri preţioase) 3. la scara faţadei, golurile (care în arhitectura tradiţională se citeau ca figuri pe fondul peretelui) pot avea orice formă şi dimensiune (datorită noilor tehnologii constructive), ajungând să formeze, împreună cu spaţiul înconjurător, fondul pe care se profilează plinurile (reţea structurală, panouri de faţadă, etc.) cu statut de figură - faţadă portantă versus faţadă liberă Ex. Mies van der Rohe – Pavilionul de la Barcelona: în faţadă, golul se citeşte ca absenţa a plinului, ca vid, ca o continuare a spaţiului din jur, în care plutesc, explodate, elementele primare ale formei construite (pereţi, planşeu, stâlpi). - modernismul apare astfel ca un limbaj pe deplin coerent, ale cărui paradigme se regăsesc pe diferite paliere de complexitate a formei, cu rezultate remarcabile în plan estetic; dar, din cauza inversării raportului figură/fond şi a dispariţiei ierarhiei valorice a formelor urbane, la scara oraşului şi a marilor spaţii publice au apărut grave disfuncţii, legate în primul rând de relaţia cu omul (de modul cum acesta experimentează şi percepe spaţiul urban). Concluzii generale: Ordonarea formelor, în funcţie de semnificaţii, prin - raportul figură-fond - diferitele tipuri de relaţii asigură, pentru expresia arhitecturală (apanajul creatorului), unitatea şi coerenţa necesare unei opere de calitate, precum şi o bună înscriere în context, iar pentru 48 percepţie (apanajul observatorului, de fapt beneficiarul operei), lizibilitate, claritate, inteligibilitate – premise esenţiale pentru realizarea unui raport de echilibru şi, de ce nu, chiar de simpatie, între om şi cadrul său existenţial. Ignorarea acestor factori de ordine în cazul oricărei intervenţii arhitecturale într-un context dat poate genera anarhie, disonanţă, coliziune. Tributare atât individualismului specific creatorului modern, care şi-a pierdut menirea de interpret al valorilor întregii societăţi, cât şi reductivismului modernist, indiferent la varietatea indivizilor şi situaţiilor, marile edificii culturale, comerciale sau administrative contemporane exprimă fie subiectivitatea orgolioasă a autorului, fie funcţiunea monumentalizată a clădirii, dar cel mai adesea se comunică pe sine ca obiecte unice, autoreferenţiale, absolute. Centrele urbane moderne sunt adeseori dominate de confuzia, discordanţa sau conflictul dintre formele arhitecturale gândite individual, ca finalităţi proprii, şi nu ca elemente urbane subordonate unei ordini şi unor semnificaţii superioare. ex. Regretând armonia atent orchestrata dintre Palatul Parlamentului şi Westminster Abbey, Charles Jenks descrie sugestiv cheiul de sud al Tamisei ca un „dialog al surzilor”, în care „fiecare bloc se mărgineşte să exprime, mezzo voce, faptul că este un monument important”. Anarhia domneşte şi în ansamblul Kulturforum din Berlin, un spaţiu anti-urban conceput de Hans Scharoun ca un imens parc traversat de artere majore de circulaţie şi punctat de edificii culturale prestigioase: Neue Nationalgalerie (Mies van der Rohe), Filarmonica şi o sală de concerte de cameră (Hans Scharoun, Edgar Wisniewski), Biblioteca de Stat (Hans Scharoun) şi un complex muzeal, la care se adaugă o biserică neoromanică şi, nu departe, siluetele exuberante ale noilor intervenţii din Potsdamer Platz – un câmp nestructurat de forme neierarhizate, de sine-stătătoare, fiecare clamându-şi unicitatea. Pentru a recupera, în condiţiile de astăzi, calitatea pierdută a spaţiului urban „de altădată”, e nevoie ca fiecare proiect să fie conceput - ca o intervenţie într-un organism care evoluează permanent, cu conflictele şi antagonismele sale - ca mediere, în scopul reconcilierii, între oraş şi arhitectură, între necesităţile individuale şi cele ale oraşului – cu descoperirea raportului just între afirmarea individuală a edificiului şi înscrierea benefică în context, eventual prin regenerarea ţesuturilor, remodelarea lor, prin creerea / continuarea / interpretarea unui ţesut urban existent. 49 Bibliografie capitolul II: - Rudolf Arnheim, Dynamics of Architectural Form, Berkeley, Los Angeles and London, University of Californa Press, 1977, pp. 67-109, 205-213 (cota I 6212) - Rudolf Arnheim, Artă şi percepţie vizuală, Buc., Meridiane, 1979, pp. 221-247 (cota II 3715) - Pierre von Meiss, De la forme au lieu, (trad. engl. From Form to Place), Lausanne, 1986, pp.25-40, 168-176 (cota I 9047) - Christian Norberg-Schulz, La Signification dans l'Architecture Occidentale, Liège, Pierre Mardaga éd., 1984, pp. 430-433 (cota II 5041) - Lynch, Kevin – L'image de la Cité (cota I 9203) - Thomas Thiis-Evensen, Archetypes in Architecture, Oslo, Oxford and Norwegian University Press, 1987 (cota I 10008) - Ching, Francis D.K. – Architecture : Form, Space & Order (cota I 4 T) - Sinteza documentara pentru cursul Forma si semnificatie (cota II 5845) 50 LIMBAJ ARHITECTURAL 1 bibliografie generala -William Curtis, Architecture since 1900, Phaidon, London, 1996 -Kenneth Frampton, Modern Architecture – A Critical History, Thames & Hudson, New York, 1985 (cota II 4837) -Sorin Vasilescu, Istoria arhitecturii moderne (curs) -Pierre von Meiss, De la forme au lieu, Lausanne, 1986, pp.179-192 -Frampton, Kenneth, Studies in Tectonic Culture (cota III 3636) -Charles Jencks, Le Langage de l'architecture post-moderne, London, Academy Editions / Éditions Denoël, 1985, pp. 39-79 -Rudolf Arnheim, Dynamics of Architectural Form, Berkeley, Los Angeles and London, University of California Press, 1977, pp. 67-109, 205-213 (cota I 6212) -Rudolf Arnheim, Artă şi percepţie vizuală, Buc., Meridiane, 1979, pp. 221-247 (cota II 3715) -Pierre von Meiss, De la forme au lieu, (trad. engl. From Form to Place), Lausanne, 1986, pp.25-40, 168-176 (cota I 9047) -Christian Norberg-Schulz, La Signification dans l'Architecture Occidentale, Liège, Pierre Mardaga éd., 1984, pp. 430-433 (cota II 5041) -Lynch, Kevin, L'image de la Cité (cota I 9203) -Thomas Thiis-Evensen, Archetypes in Architecture, Oslo, Oxford and Norwegian University Press, 1987 (cota I 10008) -Ching, Francis D.K., Architecture : Form, Space & Order (cota I 4 T) -Sinteza documentara pentru cursul Forma si semnificatie (cota II 5845) 51 